open-index/open-wikipedia-markdown huggingface dataset:
爆竹

縮圖|爆竹之形
[縮圖|[泰國燃爆竹者]]
**爆竹**者，所以避邪，復彰吉慶者也。俗習燃之。其化學之理甚簡，亦省作「一硫二硝三木炭」。以其封閉而速釋氣，故表之以爆炸。

S +2KNO3 +3C ==K2S +N2(g) +3CO2(g)

2K2S +3O2 +2CO2==2K2CO3 +2SO2(g)

## 影響
爆竹產二氧化硫於大氣，故空氣是濁。其原料硫黃，屬易製爆品，受嚴格管制。亦常有爆竹廠失火，多有受其害者，若截肢者，若眇目者，若焚身者。
裴冕

**裴冕**，字**章甫**，唐河中河東人，肅宗朝之宰相也。

## 傳
武周長安三年生。裴冕出河東裴氏**東眷房**，受家族庇蔭調任渭南尉，歷殿中侍御史、河西節度使行軍司馬等職。

安史之亂，玄宗入蜀，詔皇太子為天下兵馬元帥，拜冕御史中丞兼左庶子副之。太子即位，是為肅宗，冕進中書侍郎同中書門下平章事，後罷為尚書右僕射。及兩京平，封**冀國公**，出為劍南西川節度使。

大曆中，冕歷拜施州、澧州刺史、左僕射，加集賢院待詔。大曆四年，裴冕得元載所舉，辟為相，加同平章事，並兼東都留守。

四年十二月卒，年六十七，贈太尉。

元和四年，配享肅宗廟庭。

## 作品
《全唐文》彔有其表文二：《賀佛見光相表》、《請以來歲上尊號奏》。

## 宗族
### 曾祖
裴懷感：官至澧州刺史

### 祖
裴陟：官至滑州司馬

### 父
裴紀：官至長安丞

### 弟
裴正：官至河中少尹

## 引據
*《舊唐書·卷一百一十三·列傳第六十三》
*《新唐書·卷一百四十·列傳第六十五》
*《資治通鑒·卷二百一十六·唐紀三十二》
*《資治通鑒·卷二百一十八·唐紀三十四》
*《資治通鑒·卷二百一十九·唐紀三十五》
*《資治通鑒·卷二百二十·唐紀三十六》
*《資治通鑒·卷二百二十二·唐紀三十八》
*《資治通鑒·卷二百二十三·唐紀三十九》
*《資治通鑒·卷二百二十四·唐紀四十》

分類:唐列傳
麥克阿瑟

**道格拉斯·麥克阿瑟**，美利堅之將也。西點軍校出身。
## 傳
一八八〇年一月廿六日，生於阿肯色州小石城，其父為軍籍。

一九〇三年，自西點軍校畢業。後調陸軍少尉。及一戰，任美軍第四十二師師長。

一九一九年，任西點軍校第三十一代校長。

一九三二年六月中，華府民變。七月廿八日，其民聚眾以訴其聲，有警察誤殺二人。眾怒，州警求援於總統。是日，總統胡佛令美師入駐華府，麥克阿瑟將軍帥師入華府驅之，焚其營帳。

一九三七年，退役。

一九四四年十月，美師戰日本於雷伊泰灣，重挫日水師。同月，戰於雷伊泰島，至年末，日喪師四萬九千人，美將麥克阿瑟登萊特島。

一九五〇年七月，聯合國令十六國合兵為一，授美利堅將麥克阿瑟為帥，以援韓師，力抗朝軍。

迨一九五一年四月初，朝美鉅戰有四。美府欲止兵於鴨綠江南，麥克阿瑟欲行專擅，總統杜魯門乃解其職，李奇微續掌帥，時四月十一日也。

一九六四年四月五日卒，年八十四。
## 兼查
*酬恤金進軍事
分類:阿肯色州列傳
表面活性劑

**表面活性劑**者，雙親性化合物也。

對十二烷基苯磺酸鈉之結構簡式：

[CH3CH2CH2CH2CH2CH2CH2CH2CH2CH2CH2CH2[Benzene-cycle]SO3]- Na+

夫表面活性劑，其一爲長烴基，若上式之左側；其一則極性親水基，若上式之磺基鈉。稀溶液，則分子著之水面。濃，則成膠束。

表面活性劑，其用甚廣，若食品乳化，若洗滌污漬。亦可作化學增溶劑，若苯難溶于水，然可溶於對十二烷基苯磺酸鈉之水溶液。
## 對十二烷基苯磺酸鈉
對十二烷基苯磺酸鈉，無磷洗滌劑也。是以極降表面活性張力於水，故其強於去油污也。適用於硬水，亦常作增溶劑於水。

分類:應用化學
李光軾

**李光軾**，字**伯欽**，朝鮮國江原江陵人也。

弘治六年九月二十九日生。嘉靖二十三年女真犯平安道，殺邊將數人。光軾時任平安道節度使，率兵追擊，以報濫殺之憤。三十四年五月，倭寇侵全羅南道海岸，破十鎭。光軾率兵退之。四十二年十二月一日，病卒，年七十一。
類星體

**類星體**Quasar者，本名**類恒星之天體**。實屬電磁輻射之於宇宙初期黑洞吸積盤。

## 性<sub>本德</sub>
以其時之先，距之邈，故其紅移值甚矣。其視半徑之甚小，若天之恒星。然其紅移若深場河外星系，故謂之。
六六六

**六六六**，多義之辭也，如以下所示，以兹消其岐。

## 數學之釋
六六六者，自然數之一也，亦可書**陸佰陸什陸**，其有

666=3030_{(6)}=476_{(12)}=1010011010_{(2)}=1232_{(8)},666 \in N^{*}\subsetneqq \R

\sum_{k=1}^{36}k=1+2+3+ {\dots \dots} +35+36

## 化學
六六六者，六氯環己烷也，式曰C6H6Cl6，故名之。初由法拉弟所發現，非失敗六佰六十六回也。其製法簡甚，蓋苯之加成於紫外線也。如下式之示：

C6H6 +3Cl2 ->[ultraviolet]C6H6Cl6

故六六六之發現幾同於苯之發現。

## 俗習
六六六者，善玩網路遊戲也，亦言某人之擅於某事，屬中國大陸之網語也。西方亦有六六六，其魔鬼數也，撒旦之象徵也，故西人諱之。
冀國公主 (元)

**冀國公主**，元人，生平未詳，善詞，今存二。

## 詞作
*《騫山溪·遊靈源山》
楚峰遠眺，山嵐凝芳樹。禾黍正離離，立西風、雲煙向暮。青松瑟瑟，風送短笛聲，寒溪畔，翠微間，依約人間住。靈源待月，襟袖涼微度。把酒問青天，廣寒宮，知何處。中元吟賞好，預作中秋歸興逸，欲乘鸞，竟得神仙趣。
*《朝中措·遊靈源山》
倦遊踪迹查無憑，寥落過山城。客館瀟瀟夜雨，披襟鳳燭青熒。追思往事，十年一夢，堪笑堪驚。冉冉隙駒光景，依依嚼蠟心情。

## 引據
孫德謙·《全金詞稿》

分類:元列傳
黎崱

**黎崱**，字**景高**，號**東山**，安南國人。其先為東晉交州刺史阮敷。因世居愛州，幼與黎琫爲子，因從其姓。

九歲試童科，仕其國，至侍郎，遷左靜海軍節度使陳鍵幕。

至元中，忽必烈伐安南，鍵率崱等出降其國，邀擊之，鍵歿於軍，崱入朝授奉議大夫，居於漢陽，以鍵志不伸而名泯，乃撰《安南志畧》以致其意。所紀安南事實與《元史》列傳多有異同。

## 引據
* 元黎崱撰《安南志畧》二十卷
角川多玩國

縮圖|角川多玩國之徽
**角川多玩國株式會社**，角川、多玩國二株共資而立之株式會社也，在東京都中央區銀座。

## 傘下諸株
*角川
*多玩國
**ニコニコ動画
**Spike Chunsoft
**5pb.
## 佐文
*カドカワ株式会社 
分類:東京都企業
分類:平成企業
分類:平成電子遊戲
司政

**司政**，泰西公司首長，有類中華所言**總經理**。俗謂「首席執行官」、「最高經營責任者」、「代表董事」。

分類:公司高管
睒電窗

**睒電窗**，建築之窗式也。凡睒電窗，刻作四曲或三曲，若水波文造亦如之。
## 引據


分類:建築
韓絳

**韓絳**，字**子華**，本真定靈壽人，後徙開封雍丘。宋臣，參知政事韓億第三子、太子太保韓縝之兄。

## 傳
大中祥符五年生。絳於仁宗慶曆二年中進士一甲第三名探花，狀元者楊寘，榜眼者王珪，荊公則居第四。除太子中允、通判陳州。曆戶部判官，擢右正言、知制誥，遷龍圖閣直學士、翰林學士、禦史中丞。

嘉祐中，曆知慶州、成都府、開封府。為三司使。

英宗立，遷給事中。治平二年，權知開封府。

神宗立，拜樞密副使。熙寧三年，拜參知政事，罷知鄧州，徙許州、大名府。

元豐元年，拜建雄軍節度使、知定州。又入朝授西太一宮使。

六年，改知河南府。夏，河南府驟雨，被灾之民十之五、六。韓絳賑恤，延城築堤。後數月，水又至，民賴新堤得免。

宋哲宗立，韓絳為鎮江軍節度使、開府儀同三司，封**康國公**，又為北京留守。河複决於小吳埽，都水監議在大名府旁鑿渠，使其東向至河下流之金堤，以分其勢。韓絳言：「此計必敗，徒費國力，而使大名流亡，此非治河之策。」其複奏，遂得罷修河渠。

元祐二年，韓絳以己老邁，請歸鄉，上命其以司空、檢校太尉致仕。

三年九月初三，韓絳薨，年七十七。上為之輟朝二日，贈太傅，諡曰**獻肅**。聞其薨之日，史有三月初九、三月初二、九月初三三說也。

## 作品
《全宋詩》彔有其詩十三首。

## 宗族
### 曾祖父母
*曾祖：韓處均，累贈太師、開府儀同三司、周國公
*曾祖母：李氏，追封周國太夫人

### 祖父母
*祖：韓保樞，累贈太師、開府儀同三司、陳國公
*祖母：郭氏，追封陳國太夫人
*祖母：周氏，追封陳國太夫人

### 父母
*父：韓億，曆參知政事、太子少傅。累贈太師、開府儀同三司、冀國公，諡曰忠憲
*母：蒲氏，追封冀國太夫人
*母：王氏，太尉王旦之女，追封冀國太夫人

### 兄弟
#### 兄
*長兄：韓綱，官至知光化軍，後以罪除名，編管英州
*次兄：韓綜，字仲文，官至刑部員外郎、知制誥

#### 弟
*四弟：韓繹，字仲連，曆秘書丞、職方員外郎
*五弟：韓維，字持國，曆官門下侍郎、左朝議大夫等職，封南陽郡公
*六弟：韓縝，字玉汝，官至太子太保，卒贈司空，諡曰莊敏
*七弟：韓緯，官至比部郎中
*八弟：韓緬，官至光祿寺丞

### 妻
范氏：太子太傅范質之曾女孫，先公薨逝，追封韓國夫人

### 子女
#### 子
*子：韓宗師，字傳道，官至集賢殿修撰、知河中府
**長子：韓瑜，嘗為承事郎
**次子：韓璧，嘗為假承事郎

#### 女
韓氏，嫁進士范紳，早卒，追封仙居縣君

## 引據
*《范忠宣集·卷十五·司空康國韓公墓志銘》
*《名臣碑傳琬琰集·韓獻肅公絳忠弼之碑》
*《東都事略·卷五十八·列傳四十一》
*《宋史·卷三百一十五·列傳第七十四》

分類:宋列傳
一四九九年

## 大事
*夏四月癸巳，敕宣、大、延綏備邊。是月，免湖廣、江西被災稅糧。
*夏五月戊寅，免南畿被災秋糧。
*夏六月甲辰，闕里先師廟災，遣使慰祭。
*秋八月，免河南、南畿被災夏稅。
*秋九月壬午，普安土司女酋米魯作亂。
## 饑荒
*湖北安陸。
*福建南平、順昌、沙縣。
*廣東番禺、東莞、增城。

## 地震
* 夏六月，雲南景東地震。
* 夏六月十日夜，雲南蒙化地大震，民屋多圮厥。
* 夏六月十一，雲南宜良地震，有聲自西南來，如雷。民居盡圮，壓死以萬計。
* 浙江樂清，地震。

## 生

## 歿

## 引據
魯芝

**晉光祿大夫陰平貞侯魯芝**，字**世英**，扶風郿人也。世有名德，為西州豪族。父為郭汜所害，芝繈褓流離。年十七，乃移居雍，耽思墳籍。郡舉上計吏，州辟別駕。魏車騎將軍郭淮為雍州刺史，深敬重之。後舉孝廉，除郎中。會蜀相諸葛亮侵隴右，淮復請芝為別駕。事平，薦於公府，辟大司馬曹真掾，轉臨淄侯文學。鄭袤薦於司空王朗，朗即加禮命。後拜騎都尉、參軍事、行安南太守，遷尚書郎。曹真出督關右，又參大司馬軍事。

及曹真卒，司馬懿代焉，乃引芝參驃騎軍事，轉天水太守。郡鄰於蜀，數被侵掠，戶口減削，寇盜充斥，芝傾心鎮衛，更造城市，數年間舊境悉復。遷廣平太守。天水夷夏慕德，老幼赴闕獻書，乞留芝。魏明帝許焉，仍策書嘉歎，勉以黃霸之美，加討寇將軍。

曹爽輔政，引為司馬。芝屢有讜言嘉謀，爽弗能納。及司馬懿起兵誅爽，芝率餘眾犯門斬關，馳出赴爽，勸爽曰：「公居伊周之位，一旦以罪見黜，雖欲牽黃犬，復可得乎！若挾天子保許昌，杖大威以羽檄征四方兵，孰敢不從！舍此而去，欲就東市，豈不痛哉！」爽懦惑不能用，遂委身受戮。芝坐爽下獄，當死，而口不訟直，志不苟免。宣帝嘉之，赦而不誅。俄而起為使持節、領護匈奴中郎將、振威將軍、并州刺史。以綏緝有方，遷大鴻臚。

高貴鄉公立，賜爵關內侯，邑二百戶。毌丘儉平，隨例增邑二百戶，拜揚武將軍、邢州刺史。諸葛誕以壽春叛，司馬昭奉魏帝出征，徵兵四方，芝率荊州文武以為先驅。誕平，進爵武進亭侯，又增邑九百戶。遷大尚書，掌刑理。常道鄉公即位，進爵斄城鄉侯，又增邑八百戶，遷監青州諸軍事、振武將軍、青州刺史，轉平東將軍。五等建，封陰平伯。

及司馬炎代魏踐阼，芝轉鎮東將軍，進爵為侯。帝以芝清忠履正，素無居宅，使軍兵為作屋五十間。芝以年及懸車，告老遜位，章表十餘上，於是徵為光祿大夫，位特進，給吏卒，門施行馬。羊祜為車騎將軍，乃以位讓芝，曰：「光祿大夫魯芝潔身寡慾，和而不同，服事華髮，以禮終始，未蒙此選，臣更越之，何以塞天下之望！」上不從。其為人所重如是。泰始九年卒，年八十四。帝為舉哀，賵贈有加，諡曰貞，賜塋田百畝。

## 後世
及二十一世紀初，戊戌年，中邦高考以此為題。

## 引據
*《晉書》卷九十．列傳第六十．魯芝傳
老亞當斯

**亞當斯約翰**，馬薩諸塞州人也。泰西一六三八年，曾祖亨利自英格蘭埃塞克斯布倫特里迁馬薩諸塞州，遂家焉。父約翰亞當斯。

約翰生於西元一七三五年十月三十日。有二弟，彼得與伊萊休。亞當斯之生地，麻塞諸塞州布拉恩特裡之族農楊，今為麻塞諸塞州昆西。母族行醫於麻塞諸塞州布魯克林。父兼數職，為西寺監理，為地主，亦從軍。嘗入士，又為鎮議員、監學。亞當斯常嘉父，憶其親也。
名偵探柯南：零之執行人

《**名偵探柯南：零之執行人**》，日本動畫電影也。《名偵探柯南》影戲之第二十二回也。櫻井武晴纂本，立川讓導演，平成三十年四月十三日映於日本。
## 始末
傍立新館曰「」，會萬國之首且晤於此，萬警維安而忽火爆起，後察電介爲人毁，兼得尋指紋。巡其電腦，證據確鑿，坐繫。異而察之，方火起時，亦在而爲火所傷。彼者，公安也，本名，潜，代名，又化，偵探詧也，師從，兼庖於，以化名行。麾偕調。

其時萬物聯網，互有連通。警探察之，之火，為惡者藉聯網而以電鍋引也。方火起物議未息而又亂：凡入萬物聯網者，或短路，或失控，悉數被毀，而伎倆無異於火事。民心惶惶。探宇之器者亦受侵，殞於，非暗語無可距也。

分類:名偵探柯南
分類:平成影戲
培根

**弗朗西斯·培根**者，培根其氏，弗朗西斯其名，英人。西元一五六一年一月二十二日生。倡歸納法，開科學研究之端。一六二六年四月九日歿。

分類:聯合斯圖亞特列傳
一九三〇年

## 大事
* 一月一日：建設委員會為收辦戚墅堰電廠事業，發行民國十九年電氣事業長期公債，期限十五年，年息定為六釐，屬無記名式公債，首年只付利息。

## 生
*九月七日，袁隆平生北平

## 殁

## 引據
司銀

**司銀**，公司之職也，主司錢款賬務。又云「最高財務責任者」、「首席財務官」、「財務總監」。

分類:公司高管
司謀

**司謀**，，公司之職也，主司謀劃對策，又云「最高情報責任者」、「首席資訊官」、「資訊總監」。

分類:公司高管
公司

**公司**者，數商輳資營運，出則通力合作，歸則計本均分，其局大而聯。肇於英吉利，今通行於世，欲經商者，必先設公司。今西洋公司，內設司政、司銀、司謀、司營、司工、司徒、司貿、司制。

有無限公司、兩合公司、股份有限公司、有限責任公司。

*
張栻

縮圖|右|張栻
**張栻**，字**敬夫**，後改字**欽夫**，又字**樂齋**，號**南軒**，學者稱**南軒先生**，諡曰**宣**，後世又謂**張宣公**。南宋漢州綿竹人，右相張浚之子。南宋初學者，後從教。

## 傳
宋高宗紹興三年八月十五日生。孝宗乾道元年，掌嶽麓書院教事，從其學者達數千人，湖湘學派乃立，遂為一代學宗。淳熙七年，遷右文殿修撰，提舉武夷山沖祐觀。其學自成一派，與朱熹、呂祖謙齊名，時號「**東南三賢**」。二月二十五日卒，年四十八，葬湖南寧鄉羅帶山。

理宗淳祐初從祀孔廟，後與李寬、韓愈、李士真、周敦頤、朱熹、黃幹同祀石鼓書院七賢祠，世謂**石鼓七賢**。

## 作品
### 主要
*《南軒先生論語解》十卷，或稱《癸巳論語解》、《論語張宣公解》。
*《南軒先生孟子說》七卷，或稱《癸巳孟子說》，今存《南軒先生孟子說》七卷。
*《南地易說》有三卷本、五卷本，五卷本一作《南軒先生張侍講是易說》，以上均存。
*《南軒先生文集》四十四卷，由朱熹撰並序，而朱子謂張栻早之著述則未收。《南軒先生文集》，又謂《南軒集》四十四卷、《新刊南軒先生文集》四十四卷。
*《張宣公全集》三種六十一卷，存。

### 其它
*《諸葛忠武侯傳》一卷，存。有《四部叢刊·續編·史部》本、《宛委別藏》本。
*《南嶽倡酬集》一卷，張栻、朱熹、林用中著，存。有明弘治刻本、《四庫全書·集部總集類》本。
*《書說》，佚。
*《經世紀年》地卷，佚。
*《希顏彔》上下篇，佚。
*《洙泗言仁說》，佚。
*《太極圖說》，佚。

## 家世
張栻其家乃官宦世家，其一世祖張九皋，乃唐相張九齡之弟，嘗為唐嶺南節度使，由韶州曲江遷長安。至八世祖璘，除國子祭酒，隨僖宗入蜀，自長安徙成都。十世祖文矩，封沂國公，即為栻之高祖，早卒，夫人楊氏攜子由成都徙綿竹，張氏遂為綿竹人。曾祖弦，封冀國公，至和元年知雷州。祖咸，封雍國公，為宣德郎僉書劍南西川節度判官。父浚。至栻為十四代。

分類:宋列傳
戎昱

**戎昱**，荊南人，唐開元二十三年生。美風度，能談。少舉進士不上，乃放遊名都。雖貧士而軒昂，氣不消沮。愛湖湘山水，來客。時李夔廉察桂林，寓官舍，月夜聞鄰居行吟之音清麗，遲明訪之，乃昱也。即延為幕賓，待之甚厚。崔中丞亦在湖南，愛之，有女國色，欲以妻昱，而不喜其姓戎，能改則訂議。昱聞之，以詩謝雲：『千金未必能移姓，一諾従來許殺身。』自謂李大夫恩私至深，無任感激。初事顏平原，嘗佐其征南幕，亦累薦之。衛伯玉鎮荊南，辟為従事。歷虔州刺史。至德中，以罪謫為辰州刺史。後客劍南，寄家隴西數載。憲宗時，邊烽累急，大臣議和親。上曰：『比聞一詩人姓名稍僻者為誰？』宰相對以冷朝陽、包子虛，皆非。帝舉其詩，對曰：『戎昱也。』上曰：『嘗記其《詠史》雲：「漢家青史上，拙計是和親。社稷依明主，安危托婦人。豈能將玉貌，便擬凈沙塵。地下千年骨，誰為輔佐臣！」』因笑曰：『魏絳何其懦也！此人如在，可與武陵桃花源足稱其清詠。』士林榮之。昱詩在盛唐，格氣稍劣，中間有絕似晚作，然風流綺麗，不虧政化。有集今傳。

## 據
《唐才子傳·戎昱》
司營

**司營**，公司之職也，主司企業平時經營，如總理、宰輔之於政府，又作「最高執行責任者」，「首席運營官」，「運營總監」，「營運長首席」，「營運長」，「營運總監」。

分類:公司高管
司工

**司工**，泰西公司之職，主司企業工程，或制新奇巧技，以為盈利之本，又作「最高技術責任者」、「首席技術官」、「技術總監」、「首席技術長」、「技術長」。

分類:公司高管
史詔

**史詔**，字**昇之**，南宋名士。慶元府鄞縣人，以孝行聞，誓終身不離母。鄉人號曰**八行先生**。**[[史詔|詔]]**為冀國公史簡之子。
## 傳
嘉祐二年生。詔早立志，持身嚴，事母至孝。受業於鄉儒樓鬱。居於鄉里，鄉人有爭者，皆至詔處求裁，而不至官府。

徽宗大觀二年，徽宗立「孝、友、睦、姻、任、恤、中、和」，號「八行」，以此取士。詔史詔補太學上舍太守，史詔避而不就，徙居東錢湖畔大田山以養其母。

宣和中，帝複詔，史詔不就，宋徽宗即嘉之，賜「**八行高士**」之號。後人亦有稱史詔為「**八行公**」，並建「八行堂」以紀之。

建炎四年，卒，年八十四。後追封越國公。
## 宗族
長子師仲。長媳洪氏。長孫浩，官至右丞相，封魏國公，卒諡文惠，追贈越王，改諡忠定。師仲以浩貴，累贈太師、追封**越國公**。

別有一子師木，早卒，其妻王氏養師木子漸成人。漸有子七人，五人皆進士，譽為佳話。漸有一孫，名嵩之，亦嘗官拜右丞相兼樞密使。
## 詩作
史詔隱於大田山，著有《大田山居》，詩曰：「鬥酒藏春瓮，開軒有客迎。烹鮮供母箸，督僕佐春耕。園果霜前熟，山禽雨後鳴。市朝風味好，輸我一般清。」
## 注

分類:宋列傳
新謠

《**新謠**》者，南洋獅城之民謠也，源自二十世紀八十年代初，傳誦於獅城，其詞頗清柔。新加坡政府著力甚深。

## 名曲
*《細水長流》
*《家》，始於一九九九年。
*《星月》，始於公元二千年。
*《属于》，始於二千又一年。

分類:新加坡音樂
新加坡華語

**新式華文**者，自新加坡至大馬以南，盛行於華人間之口語，官話變體也，或雜新式英語、馬來語。

分類:官話
完顏永中

**鎬厲王完顏永中**，女真名**實魯剌**，為金宗室，世宗庶長子，母為張元妃，本名**允中**，一名**萬僧**，同母弟為越王永功。

大定元年，封**許王**。五年，判大興尹。七年，進封**越王**。十一年，進封**趙王**。十三年，拜樞密使。十九年，子石古乃加光祿大夫。

明昌初，判西亰留守。二年，以奔孝懿皇后喪，為金章宗所忌，四月為**並王**。三年，判平陽府事，進封鎬王。五年，坐謀反誅。泰和七年，復王爵，諡曰**厲**。

## 據
*《金史·卷八十五·列傳第二十三·世宗諸子》
*《乾隆西安府志·己亥刻本·卷三十二》
*《山西通志·四庫全書本·卷七十七》

分類:金列傳
完顏永功

**越忠簡王完顏永功**，女真名**宋葛**，為金宗室，世宗庶子，母為張元妃，本名**允中**，一名**廣孫**，同母兄為鎬王永中。

貞元二年生。沉默寡言笑，勇健絕人，涉書史，好法書名畫。

大定四年，封**鄭王**。七年，進封**隋王**。十一年，進封**曹王**。十五年，除刑部尚書，上曰：「侍郎張汝霖，汝外舅行也，可學為政。」十七年，授活活土世襲猛安。十八年，改大興尹。

## 引據
*《金史·卷八十五·列傳第二十三·世宗諸子》

分類:金列傳
馬札兒臺

**忠王馬札兒臺**，蒙古族蔑兒吉臺氏，大元大蒙古國大臣也。兄伯顏。

初從武宗幕，後侍仁宗於潛邸，出入恭謹，蒞事敏達，仁宗說之。及立為皇太子，以為中順大夫、典用太監。尋遷吏部郎中，陞侍郎，進兵部尚書，遷利用卿，進度支卿，轉同知典瑞院事，陞院使，歷大都路達魯花赤，佩虎符，領虎賁親軍都指揮使。

泰定四年，拜陝西行臺治書侍御史，關陝大饑，賑貸有不及者，盡出私財以周貧民，所活甚衆。轉太府卿，又轉都功德使，改宣政使。三遷皆仍太府卿，佩元降虎符，領高麗女直漢軍萬戶府達魯花赤。拜御史大夫，仍領高麗女直漢軍，兼右衛阿速親軍都指揮使司達魯花赤，提調承徽寺。尋遷知樞密院事，兼前職，加提調武備寺事，加金牌，領欽察闖闖帖木兒千戶所； 又仍以知樞密院事，加鎮守海口侍衛親軍屯儲都指揮使司達魯花赤，餘如故。

至元三年，議進爵封王，辭以兄伯顏既封秦王，兄弟不宜並王，乃拜太保，分樞密院，往鎮北邊。至鎮，邊民歲有徭役，悉蠲除之，後為定例。六年，伯顏既罷黜，召拜太師、中書右丞相。奏罷各處船戶提舉、廣東採珠提舉二司。兼領右衛阿速軍，又兼領群牧監。未幾，以疾辭，帝優詔起之。其請益堅，遂以太師就第。明年，以其子脫脫為右丞相，而封馬扎兒臺為**忠王**。

至正七年，別兒怯不花讒于帝，詔安置甘肅，以疾薨，年六十三。長子脫脫，次子也先帖木兒。十二年，元廷特命改封**德王**，令翰林儒臣製詞立碑，仍賜旌忠昭德之額。

## 據
*《元史·卷一百三十八·列傳第二十五》（馬札兒臺傳）
非整數進制

**非整數進制**者，基數不以整數也。

## 整數進制
夫二進制，三進制，六進制，十進制爾爾，整數進制也。即滿\mathrm{K}進1，且有

\mathrm{(K-1)} \in \mathrm{N^*}

若十進制之18.25

18.25=1\cdot 10^1 +8 \cdot 10^0 + 2 \cdot 10^{-1} + 5 \cdot10^{-2}

30.13_{(6)}=3 \cdot 6^{1} +0 \cdot 6^{0} + 1 \cdot 6^{-1} + 3 \cdot 6^{-2}

102.1_{(4)} = 1 \cdot 4^{2} + 0 \cdot 4^{1} + 2 \cdot 4^{0} + 1 \cdot 4^{-1}

且有理數可做有窮小數，亦都可做循環小數，若1=0.\dot{1}_{(2)}=0.\dot{5}_{(6)}=0.\dot{9}_{(10)}，無理數者皆無窮而不循環也。

## 非整數進制
非整數進制者，從下規

基數\mathrm{r},\mathrm{r} \in (1,+ \infty),\mathrm{r} \not\in \mathrm{N^*}，例如下

### <math>1.5</math>進制
1.5進制者，1.5之次幂依次相加也，以其1.5 \in (1,2),故僅用0,1二數

1=1_{(1.5)}=0.101\,000\,001\,001 \dots\dots _{(1.5)}=1.5^{-1}+1.5^{-3}+1.5^{-9}+1.5^{-12}+\dots\dots

若上文之1=0.\dot{9}=0.9999\dots\dots

### <math>\sqrt{2}</math>進制
無理數亦可做底數，如\sqrt{2}進制，且一位二進制可拆做二位\sqrt{2}進制，例

2=10_{(2)}=100_{(\sqrt{2})}=(\sqrt{2})^2

11_{(2)}=101_{(\sqrt{2})}=(\sqrt{2})^2+(\sqrt{2})^0

\sqrt{8}=2\sqrt{2}=10_{(2)}\sqrt{2}=100_{(\sqrt{2})}\cdot10_{(\sqrt{2})}=1000_{(\sqrt{2})}

1=0.\dot{1}_{(2)}=0.\dot{0} \dot{1}_{(\sqrt{2})}

### φ進制
亦名黃金進制，且φ=\frac{\sqrt{5}+1}{2},黃金數也，亦名中外比。且有11=100,以其φ2=1+φ

\frac{1}{2}=0.\dot{0} 1 \dot{0}_{(\varphi)},\sqrt{5}=10.1_{(\varphi)}

### <math>\mathrm{e}</math>進制
以\mathrm{e}爲底之進制，且e=2.7182818284......也，是以自然也，且用0,1,2三數，如下

1_{(\mathrm{e})}=\mathrm{e}^0,10_{(\mathrm{e})}=\mathrm{e}^1,100_{(\mathrm{e})}=\mathrm{e}^2,\mathrm{etc}

分類:進制
一進制

**一進制**者，計數弗以進位也，即以符數示其多寡，故其僅可示正整數也，有\mathrm{n} \in \mathrm{N^*}，或零以無符示之，\mathrm{n} \in \mathrm{N}如下表

## 四則運算
加者，并兩數之符也，減者，前符減後符也。如

***+**=*****

******-****=**

乘除亦然

*** \times **=***+***=******

******* \div *** = ** {\dots \dots}   *

****** \div**=***

(***)!=* \times ** \times ***=******

## 論證
一進制者，何以爲進制？蓋其基數維壹，又1^{r_{+}}=1,r \in \mathrm{R}故

\underbrace{ ******\cdots\cdots** }_{n}=n \cdot *=1^{n-1} + 1^{n-2} + {\cdots\cdots} + 1^{1} +1^{0}=\underbrace{ 1+1+\cdots\cdots+1 }_{n}=n

故一進制屬進位制。

分類:進制
英文七大穢辭

縮圖|廣播電臺避辭狀
西元一九七二年，卡林喬治行樂輯於太平洋電臺，其後，有家長反之，遂告之。聯邦通信委員會輒列之以**英文七大穢辭**。

## 表

按脲語源溺，不穢也。

## 見
*詈語

分類:語言文存學
分類:非禮
一一四五年

## 並立年號
*紹興：宋高宗之年號
*咸清：西遼感天后蕭塔不煙之年號
*皇統：金熙宗之年號

## 大事
### 夏

*夏立太學。
### 宋

*春二月戊寅，增太學弟子員百人。
*春二月己亥，封崇國公璩為恩平郡王，出就第。
*夏五月甲子，金遣完顏宗尹等來賀天申節。
*冬十月乙亥，趙構書「一德格天之閣」賜秦檜，仍就第賜宴。
*冬十一月甲辰，加宋會稽郡王錢景臻子忱少保、授愐為開府儀同三司。

## 節日
*萬壽節，金熙宗初登基之大日，即舊曆正月十七日。
*天申節，宋高宗之生辰，即舊曆五月二十一日。

## 生

## 歿
*十一月丙辰，郭浩卒，年五十九。浩，一〇八七年生。

## 引據
十二進制

**十二進制**者，基數之以十二也，其十記曰ᘔ，一作χ；十一記曰Ɛ，一作ε。故非信息技術之「A」「B」也，且不混淆於代數之「a」「b」。
無|縮圖|十二進制之基數
基數：0,1,2,3,4,5,6,7,8,9,\chi,\varepsilon。

## 例
1ᘔƐ(12)=1×122+10×121+11×120=144+120+11=275，亦可記曰1ᘔƐ°°

10(12)=12，亦可記曰10°°

11(12)=13，亦可記曰11°°

## 四則運算
無|縮圖|十二進制乘法表
其表雖繁，然其甚有律於十進制，故易學之。

### 加法表

### 乘法表

## 分數

## 英文釋名

# duodecimal
# dozenal

## 協會
大不列顛十二進制劦會

美利堅合十二進制聯合會

英文原表

# 

分類:進制
三四一年

## 君主
*東晉：晉成帝
## 大事
*晉封慕容儁為燕王，亦以儁為世子，假節、安北將軍、東夷校尉、左賢王。
*五月，始作武悼皇后神主，祔於廟，配饗世祖。

## 生

## 歿

## 攷
羅素伯爵三世

thumb|right|羅素伯爵三世肖像
**伯特蘭羅素**，英國人也，一八七二年生於威爾士。父安博雷，以無神奉聞。母凱瑟琳，斯坦利男爵女。祖父約翰嘗任首相，封伯爵。年二歲，母亡，又二年，父薨，與兄富蘭克見養於祖父母。

年十八，就學於劍橋大學三一學院，師從羅拔韋伯，修數學。逾三年，以學業精，授第七牧者。

羅素謂數學之實，邏輯也，著《數學原理》，以立邏輯主義。一九〇二年，舉羅素悖論，致第三次數學危機，一時學界大驚。又立分析哲學，摒玄學清談，代以數理邏輯。

年三十六，授皇家學會院士。年三十八，拜三一學院講師。一戰，遊行反戰，以《國土法》獲罪而見黜。復又數見囚以反戰。

一九二〇年，羅素遊中國，授哲學於北京。時中國內憂外患，民生凋敝。而羅素閱民情，謂中國將成大器，異於時論甚也。後著《中國問題》。孫文贊曰：「西方知中國者唯斯人也。」

年五十九，其兄薨，羅氏承其爵，惟鮮以稱。年九十八，薨，葬於威爾士之群山。

羅素自幼有憫人之情，生於世家，惟恤黎民，善社會主義之策。惡宗教，斥其百害而無一利。崇懷疑論，贊為萬理之理，以立實證主義，明自然科學之範式，流譽甚遠。
## 出典

分類:溫莎列傳
爾朱榮

**爾朱榮**，字天寶，北秀容人，世為契胡酋帥。祖居爾朱川，遂為**爾朱**氏。魏末權臣。

## 傳
太和十七年生，榮幼身潔而白，美容貌，神機明決。及長，好射獵，每設圍誓眾，便為軍陣之法，號令嚴肅，眾莫敢犯。初襲父爵，為領民酋長。時民亂四起，榮乃廣置軍馬，魏以羈縻，使鎮民變。孝昌二年八月，舉兵襲肆州，自置官吏，兵勢漸盛，朝廷不能制。武泰元年，孝明帝為胡太后所鴆，榮聞之怒，自晉陽南下，迎長樂王子攸為帝，是為孝莊帝，因榮有翼戴之勳，詔以榮為**使持節、侍中、都督中外諸軍事、大將軍、開府、兼尚書令、領軍將軍、領左右，太原王**，食邑二萬戶。

又托言丞相高陽王雍反，圍殺王公、百官二千餘人。又嘗挾帝以專朝政，尋還晉陽。雖居外藩，而於朝廷大置親黨，據要地，伺動靜，遙制朝政。九月，大破賊葛榮軍十萬，遷大丞相、都督河北畿外諸軍事。明年九月，破賊別部韓樓。

永安三年四月，又遣驃騎大將軍爾朱天光等至關中討萬俟醜奴、萬俟道洛、王慶雲。至七月，平諸賊。九月，將侍從三十餘人入洛陽，為孝莊帝所誅。

前廢帝初，榮從弟世隆等得志，乃詔曰：「故使持節、侍中、都督河北諸軍事、天柱大將軍、大丞相、太師、領左右、兼錄尚書、北道大行臺、太原王榮，功濟區夏，誠貫幽明，天不憗遺，奄從物化。追終褒績，列代通謨；紀德銘勳，前王令範。可贈假黃鉞、相國、錄尚書事、司州牧，使持節、侍中、將軍、王如故。」又詔曰：「故假黃鉞、持節、侍中、相國、錄尚書、都督中外諸軍事、天柱大將軍、司州牧、太原王榮，惟岳降靈，應期作輔，功侔伊霍，德契桓文。方籍棟梁，永康國命，道長運短，震悼兼深。前已褒贈，用彰厥美。然禮數弗窮，文物有闕，遠近之望，猶或未盡。宜循舊典，更加殊錫。可追號為**晉王**，加九錫，給九旒鑾輅、虎賁、班劍三百人、轀輬車，準晉太宰、安平獻王故事，諡曰**武**。」詔曰：「武泰之末，乾樞中圮，丕基寶命，有若綴旒。晉王榮固天所縱，世秉忠誠，一匡邦國，再造區夏，俾我頹綱，於斯復振。雖勳銘王府，德被管絃，而從祀之禮，於茲尚闕，非所以酬懋賞於當時，騰殊績於不朽。宜遵舊典，配享高祖廟庭。」

## 宗族
### 家世
*高祖：爾朱羽健
**曾祖：爾朱鬱德

### 父祖
*祖：爾朱代勤
**父：爾朱新興

### 妻
北鄉公主

### 子女
#### 子
*長子：爾朱菩提，永安三年為孝莊帝伏兵所殺，年十四
*次子：爾朱叉羅
*三子：爾朱文殊
*四子：爾朱文暢
*五子：爾朱文略

#### 女
*大爾朱氏：初為魏孝明帝妃，後為孝莊帝后，孝莊帝被弑，為北齊神武帝所納，天保七年為北齊文宣帝所殺
*小爾朱氏：陳留王元寬妃
*有一女嫁于長孺。長孺者，宣武順皇后從子

### 兄弟
*從弟：爾朱度律，永安三年，與爾朱世隆立惠哀帝嗣位，封常山王。永熙元年誅
*從弟：爾朱彥伯
*從弟：爾朱仲遠，彥伯之弟。都督三徐二兗諸軍事、徐州刺史、東道大都督，進爵彭城王
*從弟：爾朱世隆，仲遠之弟。永安三年，與度律等推惠哀帝為帝，中興二年為北齊神武帝所殺

### 從子
*從子：爾朱兆，永安三年，爾朱榮誅，爾朱兆弑孝莊帝，永熙二年自殺
*從子：爾朱天光，建義元年平關隴起義，建明三年誅

## 引據
*《魏書·卷七十四·列傳第六十二》
*《北史·卷四十八·列傳第三十六》
*《資治通鑒·卷第一百五十二》

## 注


分類:北朝列傳
佐治奧威爾

**艾域亞瑟貝理雅**，筆名**佐治奧威爾**，以筆名行，英國人也，一九零三年六月二十五日生。善屬文，尤工小說、散文、新聞。奧氏其人，申公義、病獨裁，倡民主，遐邇有聞。一九五零年一月二十日卒，年四十六。

奧氏好辯，善罵世，留心著述，所撰《動物農莊》、《一九八四》，以寓言警世，俱行於代。紀實之作，諸如《威根碼頭之路》、《欽崇加泰隆尼亞》等，諸般不公，昭然揭露，惻然有感。二零零八年，《時代雜誌》評選二戰以降英國知名作家，奧氏位列第二。

奧氏著作，遠播寰宇，熟讀者眾。由是文詞屢成新語，風行於世。「老大哥」、「思想警察」、「一零一號房」、「忘懷洞」、「新言」、「雙想」、「無產階級」、「非人」、「思想犯罪」云云，皆出其手。

## 據
*《英文維基佐治奧威爾列傳簡介段》
塞通三進制計算機

**塞通**者，三進制計算機也。以正向電流表「+1」，亦是；以反向電流表「-1」，亦否；以無電流表「0」，亦未知。故屬對稱三進制{-1，0，+1}。是計算機，不以匯編語言，故其易學易用，甚於二進制計算機。然蘇聯政府不以爲然，故不復生產矣。後又有塞通七〇，不為政府所重，亦止。
慕容恪

**慕容恪**，字**元恭**，昌黎棘城人，鮮卑人，前燕文明帝季子，景昭帝之弟也。
## 傳
晉大興四年生，沉深有大度。年十五，身長八尺七寸，容貌魁傑，雄毅嚴重，每所言及，輒經綸世務，文明帝始器焉，乃授之以兵。數從父征伐，臨機多奇策。使鎮遼東，甚有威惠，高句麗憚之，不敢為寇。文明帝將崩，謂景昭帝曰：「今中原未一，方建大事，恪智勇俱濟，汝其委之。」及景昭帝嗣位，彌加親任。累戰有大功，封**太原王**。帝寢疾，引恪、評屬以後事。及幽帝之世，總攝朝權。初，建鄴聞景昭帝崩，曰：「中原可圖矣。」桓溫曰：「慕容恪尚存，所憂方為大耳。」慕輿根之就誅也，內外危懼。恪容止如常，神色自若，出入往還，一人步從。或有諫者，恪曰：「人情懷懼，且當自安以靖之。吾複不安，則眾何瞻仰哉！」於是人心稍定。恪虛襟待物，諮詢善道，量才處任，使人不逾位。雖執權政事，必谘之於評。罷朝歸第，則盡心色養，手不釋卷。恪之圍洛陽也，秦中大震，秦主堅親將以備潼關，軍回乃定。恪為將不尚威嚴，專以恩信禦物，務於大略，不以小令勞眾。軍士有犯法，密縱舍之，捕斬賊首以令軍。營內不整似可犯，而防禦甚嚴，終無喪敗。燕建熙八年，恪薨，諡曰**桓**。臨終，幽帝親臨問以後事，恪曰：「臣聞報恩莫大薦士，板築猶可，而况國之懿藩乎！吳王文武兼才，管、蕭之亞，陛下若任之以政，國其少安。不然，臣恐二寇必有窺窬之計。」言終而死。
## 宗室
### 父母
*父：前燕文明帝
*母：高氏
### 兄弟
*慕容交
*前燕景昭帝
*慕容遵，一說即慕容逮
*後燕成武帝
*范陽王慕容友
*下邳王慕容厲
*樂浪王慕容度
*廬江王慕容宜
*宜都王慕容桓
*臨賀王慕容逮
*河間王慕容徽
*曆陽王慕容龍
*北海王慕容納
*蘭陵王慕容秀
*安豐王慕容嶽
*南燕獻武帝
*始安公慕容默
*南康公慕容僂
*慕容宇
*章武王慕容宙
### 子
*慕容楷：襲封太原王，隨成武帝入秦；後與其弟紹同輔成武帝複國，病卒
*慕容肅：以成武帝、西燕威帝反秦，與幽帝俱為秦主堅所誅
*慕容紹：與其兄楷共輔成武帝複國，封陳留王，卒於參合陂之役；東魏將慕容紹宗、宋將慕容延釗，皆其苗裔
## 引據
*《晉書·卷一百十一·載記第十一》
*《十七史百將傳·卷七》
分類:十六國列傳
平沙萬里行

《**平沙萬里行**》者，遊記也，泰王國詩琳通公主撰。所述，公主之再訪華也，時在一九九〇年四月七日至四月廿一日。公主著是書，以絲路風土曉泰民。書中親畫圖十幅。

## 旅途
公元一九九〇年四月七日，公主一行抵北京機場。是夜，華行國宴，於釣魚台國賓館芳菲園。八日，訪北京碧雲寺、臥佛寺、雍和宮等。是夜，宴於泰國駐華大使館。九日，訪人民大會堂。十日，訪開遠門、唐乾陵永泰公主墓、漢茂陵。十一日，訪秦始皇陵、小雁塔。十二日，訪甘肅。十三日，訪嘉峪關。十四日，訪嘉峪關長城，題字「中泰友好」。十五日，訪酒泉。十六日，訪敦煌莫高窟，題字「敦煌藝術，名譽全球」。十七日，赴吐魯番，訪高昌遺址、柏孜克里克千佛洞、蘇公塔。十八日，訪新疆維吾爾自治區博物館。十九日，抵烏魯木齊，訪艾提尕爾清真寺。廿一日，自烏魯木齊飛，經廣州中轉，抵達香港，後訪邵氏兄弟製片公司，著橙色古戲服。

## 引據


分類:泰國藝文志
廈門島

**廈門島**，別稱**鷺島**，舊稱**鷺門**、**嘉禾嶼**，居閩省東南一隅，屬福建省廈門市轄，口近一百萬餘。其大方一百三十二公里，毗鄰烈嶼、金門島。

## 史

分類:廈門市
漢語拼音輸入法

**漢語拼音輸入法**，屬音碼。以漢字之拉丁字母爲其碼。

## 種類
有古音輸入法，亦有粵語輸入法、吴語輸入法、閩語輸入法爾爾。然通用者，普通話拼音輸入法也，簡稱**拼音輸入法**，若微軟拼音、必應輸入法、搜狗拼音輸入法。或有假名輸入法，亦基於斯。

## 性質
五筆字型者，廿五進制也，蒼頡輸入法亦廿五，鄭碼輸入法者，廿六進制也，筆順者，五進制也。然拼音輸入法，不屬任何進制，且極易重碼。嘗有誤輸「傳承福建拥擁軍傳統，投身軍營報效祖國」爲「傳承福建拥擁軍傳統，投身軍營報銷祖國」者，亦有「最後領導人」之誤。

## 引用
分類:電腦
音形碼

**音形碼**者，音形皆與碼也。若二筆音形輸入法、元碼輸入法、自然碼輸入法、坐標碼輸入法爾爾。

## 原理
或編碼自字根拼音首字母，若元碼、若坐標碼。或字音首字母於先，而後二筆順成碼，若二筆音形輸入法。

分類:電腦
叔父之愛

《**叔父之愛**》，日本電視劇，朝日電視臺作。西元二〇一八年映。田中圭主演。

此劇肇於丙申年之別傳，以其新奇有趣，聲名大噪，遂於戊戌年衍為連續劇，凡七集。

其事，述春田創一，好女而無女緣。未料一日，頓獲二人傾心：一為黑澤武藏，上司也，創一素所敬重；一為牧凌太，後輩也，同寅且合居。官署戀情趣聞，由此而生。

分類:平成電視劇
分類:朝日電視劇
分類:斷袖
花甲男兒初長成

《**花甲男兒初長成**》，臺灣電視劇，臺灣電視臺作。改自楊富閔小說《花甲男兒》，盧廣仲主演。

分類:植劇場
彼思社

《**射圖**》，宦疆動畫社也。錨氏導。西元一九八六年二月三日，立阿訇愛莫利維爾。

## 辨名
陸、臺譯「皮克斯動畫工作室」。港譯「彼思動畫製作室」。

## 影覽
*《玩噺》
*《蟲危》
*《玩噺二》
*《怪電社》
*《海底奇兵》
*《超人特攻隊》
*《眾車皆兵》
*《雜燴》
*《瓦力》
*《天外奇蹟》
*《玩噺三》
*《眾車皆兵二天下大賽》
*《勇》
*《怪庠》
*《徹裡至外》
*《恐龍當室》
*《海底奇兵二》
*《眾車皆兵三閃電再起》
*《尋夢環遊記》
*《超人特攻隊二》
*《玩噺四》
*《覓法奇程》
*《心靈奇旅》
*《仲夏友之夢》
*《青春變形記》
*《光年正傳》
*《元素城》
*《徹裡至外二》
*《天外奇遇記》
法律至上

《**法律至上**》，日本電視劇，富士電視臺作。堺雅人主演。

## 辨名
「王牌大律師」、臺灣之譯也。中原譯「勝者即是正義」、「法律至上」。港譯「律政狂人」。

## 角旦

### 古美門律法衙門
#### 古美門研介
: 優：堺雅人
: 狀師。
#### 黛真知子
: 優：新垣結衣
: 狀師。
#### 服部
: 優：里見浩太朗
: 萬能事務員。
#### 加賀蘭丸
: 優：田口淳之介
: 古美門得力助手。

分類:平成電視劇
分類:律法
頭腦特工隊

《**徹裡至外**》，美國動畫也。彼思社製之。達克特氏導演。西元二千十五年六月十九，映美國。五月十八，初映坎城影展。

## 辨名
「頭腦特工隊」，中原之譯也。臺、星島譯「腦筋急轉彎」。港譯「玩轉腦朋友」。

## 始末
萊莉，美國人，居明尼蘇達州。腦內有情，曰：樂、悲、惡、懼、怒，小人共五，此五人，於萊莉之腦總部，制其思行。則思於彩晶球，中有思，樂也，共五，置於總部，各持其情，如島浮於空。

## 他記
獲佳作，共十五，佳本，共廿一，佳作署名，共四十。

## 引據


分類:彼思動畫
華特迪士尼動畫社

**華特迪士尼動畫社**，美國動畫社也。西元一九二三年十月十六，立於加州伯本克。

## 影戲一覽
*一九三七年：《白雪公主》
*一九四〇年：《木偶奇遇記》《幻想曲》
*一九四一年：《小飛象》
*一九四二年：《小鹿斑比》
*一九四三年：《致候吾友》
*一九四五年：《三騎士》
*一九四六年：《爲吾作樂》
*一九四七年：《米奇與魔豆》
*一九四八年：《旋律時光》
*一九四九年：《伊先生與蟾蜍歷險記》
*一九五〇年：《仙履奇緣》
*一九五一年：《愛麗絲夢遊仙境》
*一九五三年：《小飛俠》
*一九五五年：《女士與風流》
*一九五九年：《睡美人》
*一九六一年：《一〇一忠狗》
*一九六三年：《石中劍》
*一九六七年：《森林王子》
*一九七〇年：《貓兒歷險記》
*一九七三年：《羅賓漢》
*一九七七年：《小熊維尼歷險記》《救難小英雄》
*一九八一年：《狐與獵犬》
*一九八五年：《黑神鍋傳奇》
*一九八六年：《神探妙鼠》
*一九八八年：《奧麗華歷險記》
*一九八九年：《小美人魚》
*一九九〇年：《救難小英雄之澳洲歷險記》
*一九九一年：《佳人與禽獸》
*一九九二年：《阿拉丁》
*一九九四年：《獅王》
*一九九五年：《風中奇緣》
*一九九六年：《鐘樓怪人》
*一九九七年：《大力士》
*一九九八年：《花木蘭》
*一九九九年：《泰山》《幻想曲二千》
*二千年：《恐龍》《奇異大帝》
*二〇〇一年：《湮滅帝國》
*二〇〇二年：《星際寶貝》《星銀島》
*二〇〇三年：《熊之傳說》
*二〇〇四年：《牧牛食草》
*二〇〇五年：《四眼天雞》
*二〇〇七年：《未來小子》
*二〇〇八年：《雷霆戰犬》
*二〇〇九年：《公主與蛙》
*二〇一〇年：《魔髮奇緣》
*二〇一一年：《小熊維尼影戲》
*二〇一二年：《無敵破壞王》
*二〇一三年：《冰雪奇緣》
*二〇一四年：《大英雄天團》
*二〇一六年：《動物城》《海洋奇緣》
*二〇一八年：《無敵破壞王其二之大鬧網路》
*二〇一九年：《冰雪奇緣其二》
*二〇二一年：《魔龍王國》《幻舍》
*二〇二二年：《怪奇世界》
*二〇二三年：《星願》

分類:加利福尼亞州動畫社
E

* **[[拉丁字母#主要字母|拉丁字母]]**之第五者也，源自希臘字母Ε、ε
** 歐文之中，其E、e字之出者，百中取十二，為用最繁
* **[[歐拉數]]**也，記曰e
***[[功權]]**也，亦名能量，记曰E
茹素

**茹素**，蔬食也。茹素之人，拒食動物，欲贖靈魂。又援醫學，曰肉有亞硝酸鈉、抗生素、激素、肌間脂肪，至於寄生虫朊病毒。

宗教有齋戒之道，則故又謂之**食齋**。又云**守齋**。

## 參見

* 食肉

## 引據


分類:食
動物城

《**動物城**》，美國動畫也。華特迪士尼動畫社製之。霍華氏導演。西元二千十六年二月廿六，初映臺灣。三月四日，初映美國。

## 辨名
「瘋狂動物城」，中原之譯也。臺譯「動物方城市」。港譯「優獸大都會」。星島譯「動物城市」。

## 始末
茱蒂者，兔也。幼有大志，年九歲，嘗與演劇，即立誓為捕役。及笄，考入動物城武庠，學成卒業，補本城衙署捕快。兔而充此職者，自茱蒂始也。及辭家赴任，都尉蠻牛見其弱小而輕之，不予重任，徒命其檢視輦車停泊而已。是日晨，茱蒂按部巡察，至一冰雪肆，遇一黠徒。其人名胡尼克，狐也，性狡詐，有同黨曰飛仔。

## 雜記
蓋多隱喻當世之政俗。

## 引據


分類:迪士尼動畫
花木蘭 (一九九八年電影)

《**花木蘭**》，美國動畫也。華特迪士尼動畫社製之。克洛夫特氏導演。西元一九九八年六月十九，初映美國。取中原傳說，云有一女，名花木蘭，代父而從軍也。而斯作改成二〇二〇年《花木蘭》。

## 始末
始於長城。單于，匈奴人，破邊疆、犯中原，帝令徵兵，徵各戶一男則充，保家衛國。一姑娘，曰木蘭，屬花家，聰明伶俐，孝父，毋若女子溫文儒雅。

花家見軍帖，因家中獨男，木蘭之父，曰花弧，上陣，則弧年事已高，其足有疾，木蘭思父從軍，凶多吉少，遂夜中斷髮、偷其甲、帖，代父從軍。

## 他記
女伶生克莉絲汀·阿奎萊拉，唱一歌，曰「倒影」，署名金球獎之佳作。

## 引據


分類:迪士尼動畫
藏案

《**藏案**》，美國電視劇，福斯廣播公司作。述不可理喻之事也。

分類:美國電視劇
櫻桃子

**櫻桃子**，昭和四十年五月八日生，平成三十年八月十五日卒，日本靜岡縣清水市（今靜岡縣靜岡市清水區）人，女也，甲型血，身長一尺五寸九分。作漫畫，名著為《櫻桃小丸子》。

分類:靜岡縣列傳
臼井儀人

**臼井儀人**，昭和卅三年四月廿一日生，平成廿一年九月十一日卒，日本埼玉縣春日部市人，男也，乙型血，身長一尺七寸四分。作漫畫，名著為《蠟筆小新》。

分類:埼玉縣列傳
藤本弘

**藤本弘**，筆名**[[藤子不二雄]]**、**藤子·F·不二雄**，日本國富山縣人，昭和八年十二月一日生。十九年，與安孫子素雄同師授業於小學，遂為伯牙子期之交。尊手塚治蟲以為師。

作漫畫，以《銅鑼衛門》、《奇天烈大百科》名。

性嗜菸。知命之年始罹癌，而後每下愈況，平成八年九月廿三日病卒，享壽六十三。

分類:富山縣列傳
四則

* 笛卡爾方法論之四則，見懷疑與四則；
* 四則運算，見六則運算之前四。

分類:哲學
分類:代數
瘁死

右|縮圖|民眾遊行，抗議殫竭而亡之風
**瘁死**，俗云**過勞死**，夜而弗寐，殫精竭慮，心力交瘁而歿也。

分類:群
質數分佈定理

**質數分布定理**，所以究質數之分佈。
## 定理一
質數之以無窮

### 嚴證
假設質數有窮，則有

p_1,p_2,\cdots\cdots,p_n,p即質數(prime number)

令諸質數相乘，復加壹，得r

\left[\textstyle \prod_{k=1}^n \displaystyle p_k\right] +1=r

令r除以質數，得

r \div p_j=\eta + \frac{1}{p_j},\eta \in \mathrm{Z},\frac{1}{p_j} \in(0,\frac{1}{2}]

故\frac{r}{p_j} \not\in \mathrm{Z}，故r屬質數，有悖於假設，故題得證。

## 定理二
質數皆相隣於6n,n \in \mathrm{N^*}，且2,3除外。

### 證
2n' \div 2=n',n'\in\mathrm{N^*}

故

6n,6n+2,6n+4 \in 2n

同理

3n' \div 3=n',n'\in\mathrm{N^*}

故

6n+3 \in \mathrm{N^*}

故命題得證

十進制

六進制

## 定理三
質數漸稀

### 證
由定理二可知

p_3=6-1,p_4=6+1,p_5=2\times 6-1,p_6=2 \times 6+1,\mathrm{etc}

又

p_3 \cdot p_3=(6-1)^2=6^2-2\cdot 6+1,p_3 \cdot p_4=6^2-1,\mathrm{etc}

且謂之質數分布缺陷，且缺陷可無限耦合疊加，故命題得證。

## 兼查
*六進制
*十二進制
*質數

分類:數論
手塚治蟲

**手塚治蟲**，本名**手塚治**，戒名**伯藝院殿覺圓蟲聖大居士**，日本國大阪府人，昭和三年十一月三日生。二十年入大阪大學習醫，卅六年晉醫學博士。

作漫畫，以《原子小金剛》、《緞帶騎士》、《怪醫黑傑克》、《火之鳥》名。開日本動漫之先河，時人以「漫畫之神」稱之。

耳順之年罹癌，藥石罔效，彌留之際猶念畫筆，平成元年二月九日病卒，享壽六十。日本國政府嘉其功績，追授勳三等瑞寶章。

分類:一九二八年生
分類:一九八九年卒
分類:昭和列傳
分類:大阪府列傳
王離伯元

**王離**，字**伯元**，廣漢人。踴躍於蜀末，以才名顯。初為郡吏，遷為督軍從事，執法平允，後稍遷位，代蜀郡何祗為犍為太守，治民有善績，雖聰明不及前太守祗，而文采過之也。

## 引據
《益部耆舊傳》

分類:蜀漢列傳
冰雪奇緣

《**冰雪奇緣**》，美國動畫也。華特迪士尼動畫社製之。巴克氏導演。西元二千十三年十一月廿七，初映美國。取安徒生童話《雪后》。而今世人皆知樂曲《如釋冰》，其出乎斯也。

## 辨名
「冰雪奇緣」，中原、臺灣之譯也。港譯「魔雪奇緣」。星島譯「冰雪皇后」。

## 始末
泰西之北，有一王國，曰艾倫戴爾。有公主焉，名艾莎，生能使冰，其胞妹，名安娜。影戲述二人之事。

## 他記
西元二千十三年，諸動畫電影，《冰雪奇緣》揚名彌遠，所獲最豐。

## 引據


分類:迪士尼動畫
劉參

**劉參**，漢**代孝王**。太宗孝文皇帝第三子，所生母不詳。

## 傳
文帝三年三月，有司請立皇子為諸侯，於是諸子皆立。參為**太原王**，一子武為代王。後二年，武改淮陽，代地盡入參，參號遂易為**代王**，都於晉陽。代王參之母甚微，亦不知名，故參於文帝時不得寵，其國勢亦小。參前後為王十七年，文帝後元二年薨，諡曰**孝**，由其子登嗣立。

## 宗室
### 先世
*高祖：劉榮
**曾祖：劉煓
**曾祖母：昭靈皇后

### 祖父母
*祖：漢太祖高皇帝
*祖母：薄高皇后

### 父
漢太宗孝文皇帝

### 兄弟
#### 兄
*長兄：漢孝景帝
*次兄：劉武，梁孝王

#### 弟
四弟：劉揖，梁懷王

### 子孫
*子：劉登，代共王
**子：劉義，清河剛王
***子：劉湯，《漢書·表》作「陽」，清河頃王
****子：劉年，清河王
****子：劉某
*****子：劉如意，廣宗王
***子：劉祿
****子：劉推
****子：劉不識
*****子：劉京
***子：劉遷
****子：劉江
*****子：劉尊
***子：劉寅
****子：劉千秋
*****子：劉元
***子：劉成
****子：劉親
*****子：劉霸
***子：劉豹
****子：劉步可
*****子：劉尊
***子：劉福
***子：劉弘
****子：劉縱
*****子：劉迺始
**子：劉綰
**子：劉慎，《史記·表》作「慎」，《漢書·表》作「順」
**子：劉嘉
***子：劉樂
****子：劉萬世
*****子：劉光祿
**子：劉熹，《史記·表》作「熹」，《漢書·表》作「罷軍」
**子：劉賢
**子：劉忠
**子：劉郢客
**子：劉遷
**子：劉遇

## 引據
*《史記·卷五十八·梁孝王世家第二十八》
*《漢書·卷四十七·文三王傳第十七》

分類:漢列傳
褐

**褐**者，橙黑間色也，即**暗橙**色。故其屬譜內色。亦名**棕色**、**（珈）琲色**、**咖啡色**、**茶色**。其反色者，淡青藍色也，若天之淡色。

## 色度值

### 數學值
(\mathrm{R,G,B})_{\mathrm{Brown}}=(\frac{1}{2},\frac{1}{4},0)

### 顯示屏值
(R,G,B)=(128,64,0)

### 四色印刷值
(C,M,Y,K)=(0,64,128,128)

## 兼查

*橙色

分類:色
金門島

**金門島**，舊稱**浯洲**，明初時亦改名**吳洲**，又名**仙洲**、**浯江**、**浯島**，居閩省東南一隅，西連烈嶼、中左，南達擔嶼、鎮海，料羅盡其東，官澳極其北，同廈門共為海洋之鎖鑰、全邑之藩籬而尤要於廈也。晉時，中原多故，有蘇、陳、吳、蔡、呂、顏六姓宗族以避難者徙焉，仿佛武陵桃源境界。及唐貞元十九年，閩觀察使柳冕奏置，始為萬安軍牧馬監地，浯洲為其一，後從牧馬監陳淵來者，有十二姓蔡、許、翁、李、張、黃、王、呂、劉、洪、林、蕭，淵因之尊為「開浯恩主」。及王審知治閩，海島編入泉州屬邑，凡山川海島不科征稅。

宋太平興國三年，島居者始輸納戶鈔。熙豐間，始立都圖。都有四，其統圖九，為翔風里，並統於綏德鄉。嘉定十年，真德秀知泉州府，巡海濱、屯要害，嘗經略料羅戰船。咸淳間，複稅弓丈量田畝，給養馬。

元始建場征鹽。至正六年，置管勾司。至大二年，改為司令司。

明洪武元年，改為踏石司，旋改為鹽課司。二十年，置金門守御千戶所及峰上、官澳、田浦、陳坑四巡檢司。

明末，鄭氏竊踞。及清康熙二年，官軍大蒐兩島(大小金門)，毀其城，遷其居民界內，浯洲遂墟。十三年，複為鄭經所踞。十九年，兩島平，始開設標營。清廷以一協鎮、一縣丞、一鹽大使駐焉。

及民國肇立，民國元年公曆四月十八日，金廈析自同安縣，另立新縣思明縣。未幾，同年九月十八日，改思明府。民國二年三月末，廢府制，復改思明縣。民國三年，閩巡按使許世英咨陳內政部，遣左樹燮為金門籌辦設治委員，七月，奉准置金門縣（大、小金門與大、小嶝等島），隸廈門道。民國四年四月九日，始置縣知事，改縣丞署為縣公署，轄境包括大、小金門，大、小嶝島及周邊島嶼，分為六都、十保、一百六十六鄉。二十二年，閩變，為中華共和國所據，劃泉海省。二十四年，改為4區32聯保。二十五年，復編為三區十二聯保。民國二十六年，日寇襲金門，佔之。縣府徙大嶝島，借民房辦公。

及二戰終，中華民國光復金門，設二鎮四鄉。民國三十五年，復改二鎮二鄉。

三十七年十二月十日，國府頒戒嚴令。翌年，置金城、沙美、烈嶼、大嶝四區；八月十七日，福州淪陷，省治自福州徙浯嶼；十月，解放軍進逼，國共血戰古寧頭，歷一月餘。後縣制撤銷，改金東、金西、烈嶼三軍區，轄城廂、金城、金盤、滄湖、碧湖、金沙、烈嶼、古寧、瓊浦等九區。四十年七月，分設金城、金寧、金湖、金沙、烈嶼等五行政區。

四十七年八月廿三日，國共砲戰，彈如雨下，歷二月餘。

一百又七年，金門時旱，用水孔急。八月五日，縣府歷多次同中華人民共和國閩省人民政府協商，雙方共建管線，由金門縣府向閩買水，自其省山美水庫引原水入金，以解金門百姓用水之苦。

## 山川形勢
金門為泉州之下臂，廈門為漳州之咽喉。

其盤鬱峻拔而中起者，為太武山。太武山雄偉莊厚，獨冠嶼上，海上人別呼為仙山。明洪武間，江夏侯周德興嘗登而為之讖云：『帝典王猷，海外傳一肩行李；龍樓鳳閣，空中起百代文章』。

虎山在太武山西。形如伏虎，與青嶼獅山相對，俗號五虎朝獅。雙山在太武之南。再轉小徑而下，大小突兀，形若雙乳，又名雙乳山。

## 文化
*浯江書院，今址居金門縣金城鎮珠浦北路三十六號。
**朱子祠
**甲花井
*浯島城隍廟

## 攷

分類:福建省
真德秀

**真德秀**字**景元**，本姓慎，因避宋孝宗趙眘（音同「慎」）之名諱，改真氏。福建浦城人，南宋名臣、亦為名儒也。號**西山**，世稱西山先生。《宋史．卷四三七》有傳。

四歲讀書，過目成誦。年十五失怙，家貧，其母力教之，同郡有楊圭者喜之，以其女妻之。又師從朱熹門生詹體仁。

慶元五年登進士。開禧元年，中博學宏詞科。嘉定元年，遷太學博士，侍奉經筵。後與史彌遠生嫌隙。嘉定十年，知泉州府。嘉定十五年，任湖南安撫使兼知潭州。

寶慶元年，回朝，任中書舍人，遷禮部侍郎，領學士院。未幾，仍絀史彌遠，去職。

端平元年，改翰林學士知制誥。二年，任參知政事，時已得疾，以病辭。五月初十日午時以疾卒，諡文忠。

## 評
*陳衍錕曰：「閩學之倡也始於龜山，其盛也集於朱子，其末也振於西山。」
*全祖望曰：「乾淳諸老之後，百口交推，以為正學大宗者，莫如西山。」

## 攷

分類:慎氏
分類:真氏
分類:宋列傳
橙色

**橙**者，橙實也，屬柑橘類果實也。亦指紅橙間色，色如橙實，波長590納米至620納米，屬譜內色。

## 色度值
縮圖|色環

### 數學值
(\mathrm{R,G,B})_{\mathrm{Orange}}=(1,\frac{1}{2},0)

### 顯示屏
(R,G,B)=(255,128,0)

### 四色印刷
(C,M,Y,K)=(0,128,255,0)

### 反色
青藍色(\mathrm{R,G,B})_{\mathrm{Azure}}=(0,\frac{1}{2},1)

## 兼查

* 褐色
*土衛六以其色橙然寒甚，故色無冷煖之說

分類:色
洋紅色

**洋紅色**，一名**品紅色**，亦稱**紅紫色**。乃紅、藍二色交和之間色也。其色不入光譜，蓋單光無以獨顯，必合兩曜方成斯彩。

## 色度值

### 數學
(\mathrm{R,G,B})_{\mathrm{Magenta}}=(1,0,1)

### 顯示屏
(R,G,B)=(255,0,255)

### 四色印刷
(C,M,Y,K)=(0,1,0,0)

以其屬反色於綠，故其屬吸光三原色之第二。吸綠色而反紅藍二色。

## 兼查

* 反射
* 綠

分類:色
十六進制

**十六進制**者，基數自十六也，實屬2^4進制，故常用於信息技術。是進制常以A至F代十至十五，亦可記曰0,1,2,3,4,5,6,7,8,9,0^*,1^*,2^*,3^*,4^*,5^*

## 分數
縮圖|乘法表之於十六進制

分類:進制
十四進制

**十四進制**者，基數有十四也，屬**計數法**，記曰0,1,2,3,4,5,6,7,8,9,0^*,1^*,2^*,3^*.

## 分數
以其**二七十四**，故可除七而得有窮小數。

分類:進制
聖靈

**聖靈**者，完美而不可侵也。

## 何爲聖靈
聖靈者，以集神聖也。可以誅邪惡，可以起信仰，其生於至善之力，而令邪惡皆臣服。或簡言之，聖靈即至善。若自然數六，其屬完美數，故可視之爲聖靈。

## 兼查

* 完美
* 笛卡爾
* 完美數

分類:哲學
至善

**至善**者，無缺陷也，亦謂之**完美**。屬哲學之本初，故不可定義之，然其生於上帝，幾同理性。至善壹辭，多現於哲學命題，故哲學亦名愛智。

## 兼查

* 哲學
* 笛卡爾
*本初

分類:哲學
詹體仁

**詹體仁**字**元善**，福建浦城人，少從朱熹學，以存誠慎獨為主。隆興元年登進士第，調饒州浮梁尉。後任泉州晉江丞，為宰相梁克家所薦入朝為太學錄，升太學博士、太常博士，遷太常丞，攝金部郎官。

光宗即位，提舉浙西常平，除戶部員外郎、湖廣總領，升司農少卿。奏蠲諸郡賦輸積欠百餘萬。有逃卒千人入大冶，因鐵鑄錢，剽掠為變。體仁語戎帥：「此去京師千餘里，若比上請得報，賊勢張矣。宜速加誅討。」帥用其言，群黨悉散。

紹熙五年六月初九，孝宗崩，體仁率同列抗疏，請駕詣臨安重華殿親臨祥祭，辭意懇切。時趙汝愚將定大策，外庭無預謀者，密令體仁及左司郎官徐誼達意少保吳琚，請憲聖太后垂簾為援立計。時議大行皇帝諡，體仁言：「壽皇聖帝事德壽二十餘年，極天下之養，諒陰三年，不御常服，漢、唐以來未之有，宜諡曰『孝』。」卒用其言。孝宗將復土，體仁言：「永阜陵地勢卑下，非所以妥安神靈。」與宰相異議，除太府卿。尋直龍圖閣、知福州，言者竟以前論山陵事罷之。退居霅川，日以經史自娛，人莫窺其際。

體仁使浙右，時蘇師旦以胥吏執役，後倚侂冑躐躋大官，至是遣介通殷勤。體仁曰：「小人乘君子之器，禍至無日矣，烏得以汙我！」未幾，果敗。

復直龍圖閣、知靜江府，閣十縣稅錢一萬四千，蠲雜賦八千。移守鄂州，除司農卿，復總湖廣餉事。時歲凶艱食，即以便宜發廩振捄而後以聞。韓侂冑建議開邊，一時爭談兵以規進用。體仁移書廟堂，言兵不可輕動，宜遵養俟時。皇甫斌自以將家子，好言兵，體仁語僚屬，謂斌必敗，已而果然。

開禧二年卒，年六十四。

## 攷
*《宋史．卷三百九十三．列傳第一百五十二》

分類:宋列傳
分類:詹氏
完全數

**完全數**者，正整數也。其正因子之和適等於本數。如六，一、二、三之和也；二十八，一、二、四、七、十四之和也。

昔歐幾里得證之：二冪減一為素數，則此素數與前冪之積為偶完全數。如六、二十八、四百九十六、八千一百二十八是也。後歐拉復證：偶完全數必如是形。

迄今未知奇完全數之存否，亦未明完全數之多寡。然學者考之，得若干性質：

其一，偶完全數皆為三角數，亦為六邊數。

其二，偶完全數之二進式表甚特，皆若干一後接等數之零。

其三，完全數之因子之倒數和必為二。

其四，完全數之因子數必為偶。

奇完全數若存，必大於十之千五百冪。其因子至少百有一。

數學家窮索數千載，然此數之奧秘尚未盡明。非淺學所能窺其堂奧，唯精於此道者，方能探其精微。

## 攷


分類:數學
孿生質數

**孿生質數**者，質數之差二也，若三與五，五與七爾爾。

## 難題
**孿生質數**之無窮乎。遂有數學家究之，然求其倒數之和，值收斂，名曰**布隆常數**

\frac{1}{3}+\frac{1}{5}+\frac{1}{5}+\frac{1}{7}+\frac{1}{11}+\frac{1}{13}+\cdots\cdots=1.90216058\cdots\cdots

今仍無解，或下文爲可證其無窮性。

## 無窮性之證
全部證明請見條目之孪生质数无穷多的证明者也. 

N(twin primes)

\mathrm{=\lim_{n \to \infty}[n \cdot \frac{1}{3} (1-\frac{2}{5})(1-\frac{2}{7})(1-\frac{2}{11})(1-\frac{2}{13})......]} 

\mathrm{=\lim_{n \to \infty}[n \cdot (1-\frac{2}{3})(1-\frac{2}{5})(1-\frac{2}{7})(1-\frac{2}{11})(1-\frac{2}{13})......]} 

\mathrm{=\lim_{n \to \infty}n \cdot k[(1-\frac{1}{3})(1-\frac{1}{5})(1-\frac{1}{7})(1-\frac{1}{11})(1-\frac{1}{13})......]^2} 

\mathrm{=\lim_{n \to \infty}4kn[(1-\frac{1}{2})(1-\frac{1}{3})(1-\frac{1}{5})(1-\frac{1}{7})(1-\frac{1}{11})(1-\frac{1}{13})......]^2}

\mathrm{=\lim_{n \to \infty} \frac{4kn}{[\ln(n)+\gamma]^2}}

\mathrm{=\infty}

## 兼查
*senary
*duodecimal

## 據

分類:數學
藍海傳說

《**藍海傳說**》，韓劇也，首爾放送所製，述許俊宰、沈清行狀。李敏鎬、全智賢主演。

分類:首爾放送特別劇
日之後裔

《**日之後裔**》，韓劇也，韓國放送公社所製，述姜暮煙、劉時鎮狀。宋慧喬、宋仲基主演。

分類:韓國放送公社水木劇‎
吾名金三順

《**吾名金三順**》，韓劇也，文化廣播所製，述金三順狀。金宣兒主演。

分類:文化放送水木短劇
鬼怪

《**鬼怪**》，韓劇也，tvN所製，述金信狀。孔劉主演。

分類:萬般電視網金土劇
日本電視臺

**日本電視臺**，日本之電視臺也。設總部於東京都港區，播放於關東地方。

分類:日本電視臺
日本每日放送

縮圖|日本每日放送之識
**株式會社每日放送**，日本之電視臺也。屬東京放送電視臺聯播網。設總部於大阪市，放送於近畿地方。

分類:日本電視臺
關西電視臺

**關西電視臺**，日本之電視臺也。屬富士電視臺聯播網。設總部於大阪，播放於近畿地方。

分類:日本電視臺
功夫 (影戲)

《**功夫**》，香港影戲也，西元二〇〇一年十二月廿三日初演。周星馳導、演之。

分類:香港影戲
汝子非汝子

《**汝子非汝子**》；電視劇也，葉全真、謝瓊煖、鍾欣凌、柯素雲、尹馨軒主演。改自一書，吳曉樂作。

## 一覽
*《母之遙控器》
*《貓之子》
*《茉莉之晦》
*《孔雀》
*《志在過動》

## 評價
網傳網飛（Netflix）日本站榜上名列第一。

分類:公視電視劇
高譚 (電視劇)

《**高譚**》，美國電視劇，福斯廣播公司作。述高譚之事也。高譚者，城市，幻也，出自DC漫畫《蝙蝠俠》。

分類:美國電視劇
陰屍路

《**陰屍路**》，美國電視劇，福斯廣播公司作。述毒好發之時，人成殭屍，猖獗天下之事也。

分類:美國電視劇
元恂

**元恂**字**元道**，後改字**宣道**，本姓拓跋，北魏孝文帝元宏長子也，生母貴人林氏（後追封貞皇后）。

太和七年，按北魏慣例，皇子誕後，其生母以子貴母死之例賜死，貴人林氏遂亡。由嫡曾祖母馮太后養之。

太和十七年七月，十歲，立為皇太子。是時，孝文帝征南齊，元恂守洛陽。元恂嫌酷暑，穿胡服。

太和二十年，元恂奔平城。孝文帝返都平亂，廢恂為庶人，囚之於河陽，限制其衣食。未幾，遣使賜死，恂卒年僅十五。

分類:北朝列傳

## 攷
北齊魏收纂，《魏書．卷二十二．孝文五王列傳第十》
烈嶼

**烈嶼**，俗曰**小金門**，居金廈之間，處閩省東南隅之九龍江外，今隸中華民國福建省金門縣烈嶼鄉所轄。
## 島史
自隋唐始，即有先民至此墾荒。及唐，閩觀察使柳冕為牧馬地。宋元之際，置鹽埕，以收稅。

明洪武後，置巡檢司。及南明，鄭成功嘗登島以為反清復明之基地，於島上吳山會文武群臣。

及大清，為防日本，立塞置汛。
分類:福建省
命中注定吾愛汝

《**命中注定吾愛汝**》，臺灣電視劇也，陳喬恩、阮經天、陳楚河、白歆惠主演。

分類:臺視電視劇
分類:三立都會臺電視劇‎
旦旦含苞欲墜

《**旦旦含苞欲墜**》，電視劇也，周幼婷、劉品言、黃健瑋主演。

分類:公視電視劇
當年，雨不止國

《**當年，雨不止國**》，電視劇也，簡嫚書、張書豪、張捷、柯淑勤、吳朋奉、謝瓊煖、蘇炳憲主演。

分類:公視電視劇
追憶潸然

《**追憶潸然**》，日本電視劇，富士電視臺作。高良健吾、有村架純主演。

分類:平成電視劇
分類:富士電視臺月曜日夜九時連續劇
房牙女王

《**房牙女王**》，日本電視劇，日本電視臺作。北川景子主演。

分類:平成電視劇
分類:日本電視臺水曜劇
家政婦三田

《**家政婦三田**》，日本電視劇，日本電視臺作。松嶋菜菜子主演。

分類:平成電視劇
分類:日本電視臺水曜劇
醉酒飽德

《**醉酒飽德**》，日本電視劇，日本放送協會作。杏主演。

分類:平成電視劇
分類:連續電視小說
臺灣電視公司

**臺灣電視公司**，簡曰**臺視**，中華民國首家電視臺。肇立於公元一九六二年。同年十月三日始試播、十日開播。同中視、華視等合稱「老三臺」。

## 它典

分類:臺灣電視臺
小海女

《**小海女**》，日本電視劇，日本放送協會作。能年玲奈主演。

分類:平成電視劇
分類:連續電視小說
仁者俠醫

《**仁者俠醫**》，日本電視劇，東京放送電視臺作。大澤隆夫主演。

分類:平成電視劇
分類:日曜劇場
分類:醫學
日暮請瞑

《**日暮請瞑**》，臺灣電視劇，臺灣電視臺作。張書豪、簡嫚書、曹晏豪、孫可芳、陳禕倫、徐鈞浩、朱盛平、藍雅芸、黃尚禾、黃迪揚主演。

分類:植劇場
如朕親臨

《**如朕親臨**》，臺灣電視劇也。李國毅、連俞涵、藍鈞天、房思瑜、范宸菲主演。

分類:臺視土曜優質戲劇‎
一八九五

《**一八九五**》，臺灣影戲也。青睞影視製之。洪智育導演。民國九十七年十一月七，初映臺灣。

## 引據


分類:臺灣影戲
劉章

**劉章**者，其人有五。
*西漢城陽景王劉章 (城陽王)
*西漢高密頃王劉章 (高密王)
*東漢齊哀王劉章 (齊王)
*東漢常山靖王劉章 (常山王)
*南宋大臣劉章 (宋)
史嵩之

**史莊肅公嵩之**字**子由**，一作**子申**，彌遠侄，祖漸。

嘉定十三年登進士第，調光化軍司戶參軍。越三年，差充京西、湖北路制置司準備差遣。十七年，升幹辦公事。寶慶三年，主管機宜文字，任襄陽府通判。

紹定元年，權知棗陽軍。二年，遷軍器監丞兼權知棗陽軍，尋兼制置司參議官。三年，除京西轉運判官兼提舉常平兼安撫制置司參議官。四年，遷大理寺少卿兼京西、湖北制置副使。五年，加大理卿兼權刑部侍郎，升制置使兼襄陽府知府。六年，遷刑部侍郎。

端平元年，乞辭，歸養田里。後起知隆興府兼江西安撫使。召權刑部尚書，出任平江府知府，進淮西制置使兼沿江制置副使，兼知鄂州，兼湖、廣總領兼淮西安撫使。

嘉熙元年，除京西荊湖安撫制置使。二年，拜參知政事。三年，拜右丞相兼樞密使、都督兩淮四川京西湖北軍馬。

淳祐四年，丁父憂，奪情起復，因主和議，為公論所不容，閒居十三年。

寶祐五年卒，封魯國公，諡曰莊肅。

## 攷
*《宋史》元脫脫撰。

分類:宋列傳
測不準原理

**測不準原理**者，亦名**不確定性原理**，**海森堡測不準定律**也。為德國物理學家海森堡所察，因以爲名焉。

所謂測不準原理，一言可述之：凡欲知一微觀粒子之所處，則不可求其所如；欲知一粒子之所如，則不可求其所處矣。

## 原理
此理何由知之？乃海森堡立足于量子力學，廣泛聽聞同胞之見，面晤會談于愛因斯坦、玻爾等人，深思熟慮而有此論也。其后又經實驗推敲，初稿遂成矣。

測不準原理者，為量子力學一大定理也。其中詳實變換，蓋因量子世界之不可具體，測他物必干擾之。此二者，共為測不准原理之基石也。

所謂實驗探測，必由反饋而知之。若空空然無為觀之，則難如所願。而欲得其反饋，則必以一物去試其究竟，而以此物之變化，推想而得所測之物也。此乃實驗之基礎，不可避之也。

而亦由量子力學者可得，若有兩物相遇，則必互為變換矣，且無可推測其為何等變換，只可知其概率爾。兩物能量愈大，相會時間愈長，則此所成之變換影響愈深，最終至於不可知之也。然則小如粒子者，亦有一極限也，而謂之普朗克常量。此量乃宇宙萬物之極限小者，無論何等小量皆以其示之也。因而兩物無以益小，則互相之影響不可消矣。故知：欲測一物，必先擾之。

設僅一質子在無限空間內，而萬物不存，浩蕩之中唯此一物也。時也推移，而質子演變，由量子力學之理，其必化作概率雲而漸盈于宇宙矣。若此刻有一電子干之，則此質子必備干擾也。電子波長愈短，頻率愈高，而角動量愈大，對質子干擾愈深，而所獲信息愈準，所知質子之所在愈清晰，然質子所去愈不明了。反之，則質子之所在愈不清晰，而質子所在何方愈爲確定。

上例，即測不準原理之易解也。

測不准原理自誕生之初，便為飽經詰難之軀，其發展有涉正則對易關係、小澤不等式、弱觀測技術之挑戰。
琢玉詩詞

《**琢玉詩詞**》者，泰國詩琳通公主所譯詩集也，內載詩詞之泰譯本三十四首。一九九八年五月，泰國法政大學藝術系中文專業取公主譯詩匯冊，名《琢玉詩詞》。

## 錄
*孟浩然：《春曉》（附公主賦《讀孟浩然詩感興》）
*陶淵明：《歸園田居·其一》、《歸園田居·其二》、《飲酒·其五》、《飲酒·其八》
*王之渙：《涼州詞》
*王維：《渭城曲》
*李白：《靜夜思》、《黃鶴樓送孟浩然之廣陵》、《早發白帝城》、《渡荊門送別》
*崔顥：《黃鶴樓》
*杜甫：《月夜》
*白居易：《暮江吟》、《憶江南》
*柳宗元：《江雪》
*杜牧：《山行》、《贈別》
*李商隱：《無題》、《夜雨寄北》
*文天祥：《過零丁洋》
*柳永：《雨霖鈴》
*晏殊：《浣溪沙》
*歐陽修：《蝶戀花》
*蘇軾：《水調歌頭》
*李清照：《醉花陰》、《聲聲慢》、《武陵春》、《臨江仙》
*岳飛：《滿江紅》
*陸游：《釵頭鳳》、《瀋園二首》
*唐琬：《釵頭鳳》
*辛棄疾：《清平樂》

分類:詩選
劉章 (城陽王)

**劉章**，漢初宗室，高祖之孫，齊悼惠王肥之次子。

## 傳
### 年少英武
高祖七年生，初封**朱虛侯**。章年二十，有大力，以劉氏不得職，甚不平。

高后六年，嘗入待高后燕飲，高后令其為酒吏。章自請曰：「臣，將種也，請得以軍法行酒。」高后曰：「可。」眾人酒酣，章進獻飲歌舞。已而曰：「請為太后言耕田歌。」高后兒子畜之，笑曰：「顧而父知田耳。若生而為王子，安知田乎？」章曰：「臣知之。」太后曰：「試為我言田。」章曰：「深耕穊種，立苗欲疏，非其種者，鉏而去之。」高后默然。

既而，諸呂有一人醉，亡酒，章追，拔劍斬之，而還報曰：「有亡酒一人，臣謹行法斬之。」太后左右皆大驚。業已許其軍法，無以罪也。因罷。自是之後，諸呂憚朱虛侯，雖大臣皆依朱虛侯，劉氏為益强。

### 剷除諸呂
八年，高后崩。趙王呂祿為上將軍，呂產為相國，皆在長安，聚兵以威大臣，謀叛。章以呂祿女為其妻，呂氏之謀知之矣，乃遣人密告其兄齊王襄，欲令發兵西，章、東牟侯興居為內應。

襄遣使至齊東之琅邪國，曰呂氏變，請琅邪王赴齊都臨淄商之。琅邪王澤赴臨淄而為襄所禁。襄遂發兵，舉「率兵誅不當為王者」之旗而西。呂產以大將軍灌嬰將兵擊之。嬰本漢元勳，嘗忠於劉氏，引兵至萊陽，安營，倒戈而使與襄連，按兵不動，唯呂黨反，以率兵討之。

章與太尉周勃、右丞相陳平密通。產知齊王與嬰合，亟入宮而挾太子。

長安中，太尉勃、丞相平等竊謀右，使上將軍祿去兵。絳侯、陳平以典掌符節之襄平侯紀通而獲符，詐稱上敕太尉領北軍。勃入軍中，令「奉呂氏之袒右肩，奉劉氏之袒左肩！」眾皆袒左肩，呼聲震天。勃乃制北軍。既而，陳平又使勃助章制南軍，而守軍門也。

又令平陽侯曹窋馳告禁軍衛尉，毋使相國產入殿門。勃命章率兵千人以入宮護上，而捕殺統南軍之產。後又殺祿，並分遣人往捕諸呂，諸呂無少長悉族誅。至是，呂黨伏誅，王權複還劉氏也。

### 受封為王
諸呂之亂即平，絳侯、平等諸臣謀立。澤假意於襄，行幸長安，說眾臣立襄為天子。然其至長安而曰：「襄之舅駟鈞，非善類，若立襄，是如「呂氏當國」也。」諸臣甚畏外戚，經論，群臣鹹以代王宜即位。今少帝及諸王皆非惠帝之親，而代王為高祖之子，且為人寬仁，其母薄氏亦善，當可尊立也。又，王最年長，上下無可非議。於是，絳侯、陳平等親迎代王入京而立。閏九月，王自代至長安，得群臣奉詔即帝位，是為孝文帝。

章以先斬丞相產之功，為漢文帝封二千戶祿。孝文二年，又從朱虛侯進**城陽王**，立城陽國。初以平諸呂功，一度為漢文帝許封趙王，然帝聞其意在立兄齊王，不快，但封城陽王。

城陽王章立二年，孝文三年薨，諡曰**景**。

## 宗室
### 父母
*父：齊悼惠王劉肥
*母：駟氏

### 兄弟
*長兄：齊哀王劉襄
*三弟：濟北王劉興居
*四弟：管恭侯劉罷軍
*五弟：瓜丘侯劉寧國
*六弟：營平侯劉信都
*七弟：楊丘共侯劉安
*八弟：齊孝王劉將閭
*九弟：濟南王劉辟光
*十弟：濟北王劉志
*十一弟：膠西王劉卬
*十二弟：菑川王劉賢
*十三弟：膠東王劉雄渠

### 妻
呂氏

### 子
城陽共王劉喜

### 裔孫
漢建世帝：為新朝赤眉擁立

分類:漢列傳
化學元素之舊譯

夫原質，昔有舊譯，多出《化學入門》《化學初階》諸編。茲列其槩於左。

其中僻字，或有未收於萬國碼者，乃以析字之法表之，如以「⿰石光」代「硄」是也。

## 鉮字義辨
今世化學，亦有「鉮」字，然專指鉮陽離子（[As - (R)4]+），如四甲基碘化鉮（[As(CH3)]I）之屬，蓋類乎銨鹽、鏻鹽耳。

## 兼查
* 原質
* 化學
* 原質週期表
* 銨鹽

舊譯
阿政

《**阿政**》，日本電視劇，日本放送協會作。玉山鐵二、夏綠蒂·凱特·福斯主演。

分類:平成電視劇
分類:連續電視小說
四維

# 仁義廉恥是也
# 四維空間也，記曰(x_1,x_2,x_3,x_4)，其軸有四且等價，有互垂直平面C_4^2=6
# 四維時空也，實三維空間加一維時間，記曰(x_1,x_2,x_3,t).
二項式定理

二項式定理者，以究二項和之冪之拆解也。

## 公式
(a+b)^n=\sum_{k=0}^{n} \left[ C_n^k a^{n-k} b^k \right ]

## 嚴證
可以數學歸納法證之：

n=0，則

(a+b)^0=1=\sum_{k=0}^{0} \left [C_0^k a^{0-k} b^{k} \right ]

n=1，則

(a+b)^1=a+b=\sum_{k=0}^{1} \left [ C_1^k a^{1-k} b^{k} \right ]

令n=j，則

(a+b)^j= \sum_{k=0}^{j} \left [C_j^k a^{j-k} b^k \right]

n=j+1，則

(a+b)^{j+1}=(a+b)\sum_{k=0}^{j} \left [C_j^k a^{j-k} b^k \right]

=\sum_{k=0}^{j} \left [C_j^k a^{j+1-k} b^k \right]+\sum_{k=0}^{j} \left [C_j^k a^{j-k} b^{k+1} \right]

=a^{j+1}+\sum_{k=1}^{j} \left [C_j^k a^{j+1-k} b^k \right]+\sum_{k=1}^{j} \left [C_j^{k-1} a^{j+1-k} b^k \right]

=a^{j+1}+\sum_{k=1}^{j} \left [C_{j+1}^k a^{j+1-k} b^k \right]

=\sum_{k=0}^{j} \left [C_{j+1}^k a^{j+1-k} b^k \right]

故得證之。
分類:數學
分類:代數
分類:數學分析
吾何以識汝輩母

《**吾何以識汝輩母**》，美國電視劇，哥倫比亞廣播公司作。述小生，名泰德·莫斯比，始於二〇三〇年，於子云何以母遇之。

分類:美國電視劇
死水

**死水**有曰**滯水**，**腐水**，俗名**臭水溝。**地理謂之**劣五類水質**，靜滯不通，工農業廢水，民生污水咸是，所在無暢閘口，逵之小科，園林泥沼，至或器、皿咸得生死水。泥菌嘗積，蚊蚋滋生，其水甚毒，不得飲、溉，有藻毒，硫化氫，溶氨，溶銨，溶胺爾爾。以章義論之，死海亦屬其類。苟其元素不得加添、去除，即沉積、腐潰，茲致水腥敗。于某國某都，若石叻，死水不清犯法。「一潭死水」、「一灘死水」以喻行事不前。
生活大爆炸

《**生活大爆炸**》，美國電視劇也，哥倫比亞廣播公司作。於加利福尼亞州帕薩迪納，述有天才，共三人，皆就學於加州理工學院，然有一人，善工程，就學於麻省理工學院，方四人謀生計之時所見之事。

分類:美國電視劇
醫道

《**醫道**》，大韓民國電視劇，文化廣播所製。述朝鮮醫官許浚生平，田光烈演。映於亞洲各地，厥爲流行。朝鮮宣祖朝，有醫者，曰許浚。是戲乃本焉而作。

分類:文化放送月火劇
商道

《**商道**》，電視劇，大韓民國文化廣播所製。林尚沃主其事，李在龍演。映於亞洲各地，厥爲流行。朝鮮純祖朝，有賈人，曰林尚沃。是戲乃本焉而作。

分類:文化放送月火劇
冬之戀歌

《**冬之戀歌**》，電視劇，大韓民國放送公社所製。江俊祥、鄭友珍主其事，裴勇俊、崔智友演。映於亞洲各地，厥爲流行。

分類:韓國放送公社月火劇
解碼追兇

《**解碼追兇**》，電視劇，大韓民國tvN所製。述解懸案，李帝勳、金惠秀、趙震雄演。

分類:萬般電視網金土劇
良醫

《**良醫**》，電視劇，大韓民國放送公社所製。朴施溫主其事，周元、文彩元、朱相昱、金旼序演。

分類:韓國放送公社月火劇
太王四神記

《**太王四神記**》，電視劇，大韓民國文化廣播所製。桓雄、好太王主其事，裴勇俊、文素利、李智雅、尹泰榮、崔民秀演。映於亞洲各地，厥爲流行。

分類:文化放送水木短劇
朱蒙 (電視劇)

《**朱蒙**》，電視劇，大韓民國文化廣播所製。朱蒙主其事，宋一國演。映於亞洲各地，厥爲流行。朝鮮中宗朝，有君主，曰朱蒙。是戲乃本焉而作。
 

分類:文化放送月火劇
同伊

《**同伊**》，電視劇，大韓民國文化廣播所製。同伊主其事，韓孝周演。朝鮮肅宗朝，有婢女，曰同伊。是戲乃本焉而作。

分類:文化放送月火劇
日曜劇場

《**日曜劇場**》，日電視劇之名也，東京放送作，映於昭和卅一年。

## 戲劇一覽
### 平成十一年
*《金太郎》
*《佳音》
*《醫者》
*《山田家之耐》
### 平成十二年
*《美麗人生》
*《金太郎其二》
*《催眠》
*《愚公》
### 平成十三年
*《白影》
*《愛情故事》
*《欲欲談情說愛》
*《熱血先生》
### 平成十四年
*《金太郎其三》
*《阿諛奉承一男子》
*《日之季節》
*《父》
### 平成十五年
*《夢想飛行》
*《莞爾之法則》
*《前男友》
*《季子長男姊三人》
### 平成十六年
*《砂之器》
*《澄日》
*《全面通緝》
*《夫妻》
### 平成十七年
*《M之悲劇》
*《真愛》
*《今者，欲見爾》
*《愛之時光》
### 平成十八年
*《輪舞曲》
*《美味求婚》
*《吾比何人皆愛家母》
*《鐵板少女小茜!!》
### 平成十九年
*《華麗一族》
*《毋戲言！》
*《爺女七日變》
*《桃李年華情人》
### 平成二十年
*《佐佐木之戰》
*《野蠻女友》
*《明日驕陽》
*《妻之遊戲》
### 平成廿一年
*《離島晴空》　
*《舍妹》　
*《官吏之夏》
*《仁醫》
### 平成廿二年
*《代書萬萬歲！！》
*《新參者》
*《醫者，舞焉》
*《獸醫杜立德》
### 平成廿三年
*《冬櫻》
*《仁醫之終章》
*《華和家之四秭妹》
*《南極大陸》
### 平成廿四年
*《運命之人》
*《超智神探》
*《高山診療所》
*《破案怪獸》
### 平成廿五年
*《鳶》
*《飛翔哨站》
*《半澤直樹》
*《安堂機器人》
### 平成廿六年
*《終極警官》
*《羅斯福遊戲》
*《父之背影》
*《愧於青春！》
### 平成廿七年
*《流星汽車》
*《天皇之御廚》
*《拿破崙之村》
*《下町火箭》
### 平成廿八年
*《家族之形》
*《九九點九 -絕非案件-》
*《仰望師恩》
*《智商二百卌六～華麗案件～》
### 平成廿九年
*《為愛人生》
*《小巨人》
*《吾失罪於爾，吾愛汝》
*《陸王》
### 平成三十年
*《九九點九 -絕非案件-其二》
*《黑色止血鉗》
*《天下之隅》
*《下町火箭其二》
### 平成卅一年
*《賢妻》
*《集團左遷》
### 令和元年
*《了了遊戲》
*《東京大館》
### 令和二年
*《忒修斯之船》				
*《半澤直樹其二》
*《危險之維納斯》

### 令和三年
*《天國與地獄》	
*《龍櫻其二》
*《東京移動急診室》
*《日本沉沒-希望之人-》

### 令和四年
*《潛水特別調查組》
*《敝舍錄》
*《而立謀生》
*《原子之子》

### 令和五年
*《蓄勢待發》
*《全盲搜查官》
*《活焉》
*《下剋上球兒》

### 令和六年
*《告別指揮》
*《反英雄》
*《黑色止血鉗其二》
*《海眠之鑽》

### 令和七年
*《御上先生》
*《新聞主播》
*《第十九號病歷表》
*《望族》

*
萬般電視網

**tvN**，全稱乃**T**otal **V**ariety **N**etwork，韓希傑公司所營電視臺也。立於公元二千六年。

## 史
西元二千六年十月九日始映。
二〇一二年，製戲《黃色復仇草》，收視者居舉國有線電視之冠。而《奏復一九九七》揚名彌遠。
二〇一三年，《奏復一九九四》，收視者居舉國有線電視之冠。《美少》三作，名《美少麵店》、《閉口！美少樂隊》、《鄰家美少》，揚名彌遠。 
二〇一五年，製戲《奏復一九八八》，收視者居舉國有線電視之冠。
二〇一七年，製戲《鬼怪》，收視者居舉國有線電視之冠。

## 它典
* tvN （韓國語）

分類:大韓民國電視臺
和遊記

《**和遊記**》，電視劇，大韓民國tvN所製。孫悟空、牛輝、陳善美、P.K、尹大植主其事，李昇基、車勝元、吳漣序、李洪基、張光演。

分類:萬般電視網土日劇
分類:西遊記
律政英雄

《**英雄**》，日本電視劇，富士電視臺作。木村拓哉主演。

分類:平成電視劇
分類:富士電視臺月曜日夜九時連續劇
醫龍 (電視劇)

《**醫龍**》，日本電視劇，富士電視臺作。坂口憲二主演。

分類:平成電視劇
分類:木曜劇場
分類:醫學
海洋奇緣

《**海洋奇緣**》，美國動畫也。華特迪士尼動畫社製之。霍華氏導演。西元二千十六年十一月廿三，初映美國。

## 辨名
「海洋奇緣」，中原、臺、星島之譯也。港譯「魔海奇緣」。

## 始末
太平洋之南，有諸島，其中一酋長之息女，名「莫阿娜」之重慈，相傳於子：古有一汪洋，海洋之母，名「塔菲緹」，下凡人間，闢地止也。然而惡人欲竊其心，妄自造物。是日，有一半神，名「毛伊」，持一鉤，過海，至塔菲緹島，就竊心。焉蓋無心，崩而釋闇，毛伊逃遁時，見一魔，名曰「帖卡」，亦欲竊心。毛伊，擊落於空，於是無影無蹤，其鉤與心共沉海。一千年至今，「帖卡」固尋之與他人，而陰暗於匿，固四方肆虐，島島皆竭，天下崩止也。在此之前，或且得心，焉且揚帆而去，覓毛伊，過海與焉，還心以拯人。

## 他記
此影戲之始末、角旦、動畫、樂諸類，皆揚名彌遠。美伶生奧莉伊·卡拉瓦爾侯，艾莉西亞·卡拉 唱一曲，曰「How Far I'll Go」。臺伶生黃麗玲唱一曲，曰「海洋之心」。中原伶生吉克雋逸唱一曲，曰「能走多遠」。港優蘇麗珊唱一曲，曰「尋我的路」。

## 引據


分類:迪士尼動畫
根式之積

**根式之積**者，兩根式之積也，有式云

\sqrt{a} \cdot \sqrt{b}=\sqrt{ab}
## 嚴證
同平方可得

[(\sqrt a)(\sqrt b)]^2=(\sqrt a)^2(\sqrt b)^2=ab

故證之
### 根式之指數
由[\sqrt{r}]^2=r\quad ,r \in [0,+ \infty)

\sqrt{r}=r^{\frac{1}{2}}

\sqrt[n]{r}=r^{\frac{1}{n}}=r^{n^{-1}}
## 推論
a^r \cdot b^r=(ab)^r,r \in \mathrm{R}
分類:代數
肯德基

**肯德基**者，駃餐肆也，以炸雞聞。
## 其食
肯德基之食，品類蕃多，以炸雞為至要。其炸雞多以壓炸法製，而調以哈蘭桑德斯上校之「十一菌香料」。其雞肉堡、卷、手執，亦皆要貨耳。諸食中，以雞米花鬻屆至廣；炸雞塊亦見鬻於數地。

分類:駃餐店
如釋冰

《**如釋冰**》，《冰雪奇緣》之曲也。克莉絲汀·安德森、羅培茲 勞勃·羅培茲為詞曲，女優伶伊迪娜·曼佐，為女旦，名艾莎作聲，唱歌。佈於癸巳年十一月廿五。《冰雪奇緣》，華特迪士尼動畫社之作品也。文言譯《如釋冰》、許曉雲唱之。

中原譯「隨它吧」、胡維納、姚貝娜唱之、臺譯「放開手」、林芯儀唱之、港譯「冰心鎖」、白珍寶唱之。                                                                              

## 辭
The snow glows white on the mountain tonight
霜輒夜白，日暮盡蒼生遠。

Not a footprint to be seen
獨遊偶影江水寒。

A kingdom of isolation
山門內外蜃城孑然。

And it looks like I m the queen
王於冰雪定蕭山。

The wind is howling like this swirling storm inside
風掣千刃，寒嘯千載，慰我心安。

Couldn t keep it in, heaven knows I ve tried
身得托滄海，血以薦軒轅。

Don t let them in, don t let them see
勿近勿探，陰翳猶在。

Be the good girl you always have to be
綱禮持之，也堪念存心善。

Conceal, don t feel, don t let them know
昨日無常，今時無往，

Well, now they know
然，盡矣說。

Let it go, let it go
我如風，任去留。

Can t hold it back anymore
休將鴻鵠比伏囚。

Let it go, let it go
我如虹，任天闊。

Turn away and slam the door;
且聽狂瀾度三秋。

I don t care what they re going to say
毋言多，不敢同苟合。

Let the storm rage on
一霰風攤破。

The cold never bothered me anyway
唯我，敢挑隻身赴寒流。

It s funny how some distance makes everything seem small
啼笑遠煙皆邈末，屋舍儼若蟻螻。

And the fears that once controlled me can t get to me at all
時維往矣不勝惶恐，今非彼可製我。

It s time to see what I can do.To test the limits and break through
適於旦夕，何以為兮。假我之力，驚剎天地。

No right, no wrong, no rules for me
誰是誰非，方圓無稽。

I m free
肆意行。

Let it go, let it go
我如風，任去留。

I am one with the wind and sky
浩蕩中天氣無咎。

Let it go, let it go
我如虹，任天闊。

You ll never see me cry
初晴乍逢霽雨後。

Here I stand and here I ll stay
駕寒宮，劃地為樓，

Let the storm rage on
不懼風蕭索。

My power flurries through the air into the ground
力拔千鈞氣貫地，聚息攝魄冰。

My soul is spiraling in frozen fractals all around
靈動珠齏騰霜起，重於游絲輕於絮。

And one thought crystallizes like an icy blast
花晶盤鬱擷綺思，玉宇觀飛驚。

I m never going back, the past is in the past
過眼翻覆往昔，何必執於歸去。

Let it go, let it go
我如風，任去留。

And I ll rise like the break of dawn
願化羲和驅夜魔。

Let it go, let it go
我如虹，任天闊。
That perfect girl is gone
無暇過隙便無踪。

Here I stand in the light of day
駕寒宮，向陽高聳。

Let the storm rage on
一霰風攤破。

The cold never bothered me anyway
唯我，敢挑隻身赴寒流。

## 它典
* Let It Go文言文版

分類:美國歌曲
富士電視臺月曜日夜九時連續劇

《**富士電視臺月曜日夜九時連續劇**》，日電視劇之名也，富士電視臺作，映於昭和卅七年。

## 戲劇一覽
### 平成十二年
*《愛戀二千年》
*《天氣預報戀人》
*《浪漫巴士站》
*《大和撫子》

### 平成十三年
*《英雄》
*《愛情革命》
*《奉子成婚》
*《西洋文物西點軒》

### 平成十四年
*《以柔待人》
*《天降萬星》
*《尚餐之后》
*《離家》

### 平成十五年
*《愛相隨》
*《東京愛情電影》
*《吾淑女》
*《司法研習八人組》

### 平成十六年
*《冰上悍將》
*《致汝》
*《東京灣景》
*《最後聖誕節》

### 平成十七年
*《遺傳子莫悅》
*《飆風引擎》
*《愛情慢舞》
*《危險大姊》
### 平成十八年
*《西遊記》
*《主播之后》
*《戀愛維他命》
*《交響情人夢》
### 平成十九年
*《東京鐵塔》
*《求婚作戰》
*《初吻》
*《伽利略》
### 平成二十年
*《花軒無玫瑰》
*《時機》
*《日海教室》
*《純愛》
### 平成廿一年
*《法證新生》
*《結婚萬歲》
*《零秒出手》
*《東京之犬》
### 平成廿二年
*《空中急診英雄其二》　
*《月下戀人》　
*《虹色夏戀》
*《流星》
### 平成廿三年
*《教一切愛》
*《獲幸福乎》
*《竭力佳人》
*《吾毋說愛之由》
### 平成廿四年
*《神七探偵團》
*《密室，鍵焉》
*《富男寡女》
*《無價人生》
### 平成廿五年
*《古書堂案件》
*《伽利略其二》
*《夏日傾情》
*《海上診療所》
### 平成廿六年
*《失戀巧克力》
*《極惡頑暴》
*《英雄》
*《信長協奏曲》
### 平成廿七年
*《幽會作戰》
*《閣下光臨鄙舍》
*《戀人未滿》
*《朝五晚九》
### 平成廿八年
*《追憶潸然》
*《情歌》
*《心有所屬》
*《該隱與亞伯》

### 平成廿九年
*《羞赧，吾輩即婚》
*《貴族探偵》
*《空中急診英雄其三》
*《民之敵》

### 平成三十年
*《海月姬》
*《行騙天下》
*《絕對零度其三》
*《金裝律師》

### 平成卅一年
*《追緝線索》
*《放射線室之奇蹟》

### 令和元年
*《監察醫 朝顏》
*《夏洛克》

### 令和二年
*《絕對零度其四》
*《金裝律師其二》
*《監察醫 朝顏其二》

### 令和三年
*《鴉色刑事組》
*《夜醫》
*《放射線室之奇蹟其二》

### 令和四年
*《勿言推理》
*《舊愛之遺令》
*《競爭之維護者》
*《小兒療室》

### 令和五年
*《女神之塾屋》
*《塾屋前傳之風間公親》
*《仲夏之灰姑娘》
*《或日》

### 令和六年
*《蓋汝予吾心》
*《三百有六十有六日》
*《海之始》
*《解誆之修辭》

*
斜率

**斜率**者，線之正切也，亦線之高除以進，記曰 m，有

m=\tan \alpha =\frac{y_2-y_1}{x_2-x_1}=\frac{y_1-y_2}{x_1-x_2}

分類:幾何
直線方程

**直線方程**，又名**一次方程**，凡坐標幾何之直線，盡可以是述，故名。

## 式
### 平面
夫坐標幾何者，x、y為軸也。
#### 點斜式
知點(x_0,y_0)於斯線，又以其橫步除縱步（斜率）為m者，斯可謂之以y-y_0=m(x-x_0)。
線上之點，無窮；是以此式之表示，同一線，存無窮矣。
#### 斜截式
使線過(x_0,y_0)=(0,b)，則以其y截距為b。知其線之斜率並y截距，據可以作之：y=mx+b。此亦屬一次函數之式。

#### 兩點式
夫兩點，可以決一直線矣，亦可以求斜率。使線過(x,y)、(x_1,y_1)、(x_2,y_2)，縱步之比同於橫步之比。即：\frac{y-y_1}{y_2-y_1}=\frac{x-x_1}{x_2-x_1}。
以取點之異，一線之兩點式多大異也。
#### 截距式
使x、y截距分為a、b，其盡非零，則\frac{x}{a}+\frac{y}{b}=1。

#### 參數式
知點(x_0,y_0)於斯線，又以其平行於向量\overrightarrow{v}=(a,b)者，可以知：
\left\{
\begin{matrix}
x=x_0+at \\
y=y_0+bt
\end{matrix}
\right. ,t \in \mathbb{R}。\mathbb{R}者，示t當為實數矣。
此式幻化，可為射線、線段之式也。
#### 通式
此乃多項式方程之式也：ax+by+c=0。

### 空間
x、y、z為軸也。
#### 參數式
知點(x_0,y_0,z_0)於斯線，又以其平行於向量\overrightarrow{v}=(a,b,c)者，可以知：
\left\{
\begin{matrix}
x=x_0+at \\
y=y_0+bt \\
z=z_0+ct
\end{matrix}
\right. ,t \in \mathbb{R}。
#### 對稱比例式
以上之式，化簡之，得：t=\frac{x-x_0}{a}=\frac{y-y_0}{b}=\frac{z-z_0}{c}。所謂對稱比例式，去t即是。
#### 兩面式
知兩平面a_1x+b_1y+c_1z+d_1=0、a_2x+b_2y+c_2z+d_2=0交一線，則：
\left\{
\begin{matrix}
a_1x+b_1y+c_1z+d_1=0 \\
a_2x+b_2y+c_2z+d_2=0
\end{matrix}
\right.
## 交點
分類:數學
分類:幾何
陳延敬

**陳廷敬**，初名**敬**，字**子端**，山西澤州人。順治十五年進士，選庶吉士。是科館選，又有順天通州陳敬，上為加「廷」字以別之。十八年，充會試同考官，尋授秘書院檢討。康熙元年，假歸，四年，補原官。累遷翰林院侍講學士，充日講起居注官。十四年，擢內閣學士，兼禮部侍郎，充經筵講官，改翰林院掌院學士，教習庶吉士。與學士張英日直弘德殿，聖祖器之，與英及掌院學士喇沙裡同賜貂皮五十、表裡緞各二。十七年，命直南書房。丁母憂，遣官慰問，賜茶酒。服除，起故官。二十一年，典會試。滇南平，更定朝會燕饗樂章，命廷敬撰擬，下所司肄習。遷禮部侍郎。

二十三年，調吏部，兼管戶部錢法。疏言：「自古鑄錢時輕時重，未有數十年而不改者。向日銀一兩易錢千，今僅得九百，其故在毀錢鬻銅。順治十年因錢賤壅滯，改舊重一錢者為一錢二分五釐，十七年又增為一錢四分，所以杜私鑄也。今私鑄自如，應改重為輕，則毀錢不禁自絕。產銅之地，宜停收稅，聽民開採，則銅日多，錢價益平。」疏下部議行。

擢左都御史。疏言：「古者衣冠、輿馬、服飾、器用，賤不得逾貴，小不得加大。今等威未辨，奢侈未除，機絲所織，花草蟲魚，時新時異，轉相慕效。由是富者黷貨無已，貧者恥其不如，冒利觸禁，其始由於不儉，其繼至於不廉。請敕廷臣嚴申定制，以挽頹風。」又言：「方今要務，首在督撫得人。為督撫者，不以利欲動其心，然後能正身以董吏。吏不以曲事上官為心，然後能加意於民；民可徐得其養，養立而後教行。宜飭督撫凡保薦州縣吏，必具列無加派火耗、無黷貨詞訟、無朘削富民。每月吉集眾講解聖諭，使知功令之重在此。而皇上考察督撫，則以潔己教吏，吏得一心養民教民為稱職，庶幾大法而小廉。」又言：「水旱兇荒，堯、湯之世所不能盡無，惟備及於豫而周當其急，故民恃以無恐。山東去年題報​​水災，戶部初議行令履勘，繼又行令分晰地畝高下，今年四月始行覆準蠲免。如此其遲回者，所行之例則然耳。臣愚以為被災分數既有冊結可據，即宜具覆豁免，上宣聖主勤民之意，下慰小民望澤之心，中不使吏胥緣為弊竇。」疏並議行。

二十五年，遷工部尚書。與學士徐乾學奏進鑑古輯覽，上嘉其有裨治化，命留覽。時修輯三朝聖訓、政治典訓、方略、一統志、明史，廷敬並充總裁官。累調戶、吏二部。二十七年，法司逮問湖廣巡撫張汧，汧曾齎銀赴京行賄。獄急，語涉廷敬及尚書徐乾學、詹事高士奇，上置勿問。廷敬乃以父老，疏乞歸養，詔許解任，仍管修書事。

二十九年，起左都御史，遷工部尚書，調刑部。丁父憂，服闋，授戶部尚書，調吏部。四十二年，拜文淵閣大學士，兼吏部，仍直經筵。四十四年，扈從南巡，召試士子，命閱卷。四十九年，以疾乞休，允之。會大學士張玉書卒，李光地病在告，召廷敬仍入閣視事。五十一年，卒，上深惜之，親制輓詩一章，命皇三子允祉奠茶酒；又命部院大臣會其喪，賜白金千，諡文貞。

廷敬初以賜石榴子詩受知聖祖，後進所著詩集，上稱其清雅醇厚，賜詩題卷端。嘗召見問朝臣誰能詩者，以王士禎對，又​​舉汪琬應博學鴻儒，並以文學有名於時。上御門召九卿舉廉吏，諸臣各有所舉，語未竟，上特問廷敬，廷敬奏：「知縣陸隴其、邵嗣堯皆清官，雖治狀不同，其廉則一也。」乃皆擢御史。始廷敬嘗亟稱兩人，或謂曰：「兩人廉而剛，剛易折，且多怨，恐及公。」廷敬曰：「果賢歟，雖折且怨，庸何傷？」
## 據
*《清史稿》卷二百六十七
分類:清列傳
平方數

**平方數**者，整數平方之所得也，記曰n^2 \ ,n\in \mathrm{N}，其n取值無窮，故其無窮。

## 平方數表

## 平方代數

### 平方差公式
(a+b)(a-b)=a(a-b)+b(a-b)=a^{2}-ab+ab-b^{2}=a^{2}-b^{2}

若五七三十五35=6^{2}-1=(6+1)(6-1)=5\cdot 7

或以十二進制計之曰5×7=2Ɛ=30-1=62-1

### 完全平方公式
(a+b)^{2}=a(a+b)+b(a+b)=a^{2}+ab+ab+b^{2}=a^{2}+2ab+b^{2}

若12^{2}=(10+2)^{2}=100+2 \times 20+4=144，且自五進制即成之

19^{2}=(20-1)^{2}=400-2\times 20+1=361
分類:數
分類:代數
平方反比定律

**平方反比定律**者，立圓表面積之推論也

## 推導
設發射單位I_0，強度單位L，立圓表面積4\pi R^2，則有

L=\frac{I_0}{4 \pi r^2}=\frac{I_0}{4 \pi} \cdot r^{-2}

## 物理
引力

F_g=G \cdot \frac{m_1 m_2}{r^2}

庫侖力

F_q=k \cdot \frac{q_1q_2}{r^2}

普通光照

L=\frac{I_0}{4 \pi r^2}

## 兼查

* 立圓

分類:數學物理
分類:數學
分類:代數
分類:幾何
畢達哥拉斯常數

**畢達哥拉斯常數**，即二之開方，算家之恆數也。記曰\sqrt{2}，即2^{\frac{1}{2}}，其值=1.41421356\cdots\cdots，綿延而無盡。若作方一之正方形，其對角斜界之長，即此數也。

## 辨[[無理性|不盡]]

### [[奇偶性|奇偶]]之證
此數誠屬不盡根，斷非子母數所能窮。何以明之？

設此數可齊為子母數，令子為甲，母為乙，約至至簡，則甲、乙既互質，必不俱偶。

依題之理，甲自乘，等乎乙自乘之倍。揆偶之自乘，方為偶；奇之自乘，必為奇。甲自乘既為偶，則甲必為偶。

令甲為丙之倍，代入前式，則甲自乘乃丙自乘之四倍；折半計之，得乙自乘乃丙自乘之倍。

由是觀之，乙亦為偶。夫甲乙俱偶，有悖於「甲乙不俱偶」之初設。由是反推，其非子母數明矣。

### [[遞減|遞降]]之證
復有一法。假設\sqrt{2}可齊為子母數，令其為\frac{a}{b}。今立一聚，命曰S=\{n\in \Z^+:n\sqrt{2}\in\Z^+\}，即凡乘\sqrt{2}而得正整數之正整數，皆屬此聚。

顯而易見，母數b必在此聚中（b\in S），故S實非空無。依良序之理，凡非空之正整數聚，必具至微之數，姑命S中至微者為n。復令m=n\sqrt{2}，因n \in S，故m 亦為正整數。由此可推演：

\frac{2n}{m}=2\cdot\frac{n}{m}=2\cdot\frac{1}{\frac{m}{n}}=2\cdot\frac{1}{\sqrt{2}}=\sqrt{2}

由是演段：

\begin{array}{lcl} m & = & n\sqrt{2} \\ 2n & = & m\sqrt{2} \\ 2n-m & = & (m-n)\sqrt{2} \\ \end{array}

夫2n與m俱為整數，其差必屬整數，故可知m-n亦在S聚之中（m-n\in S）。且因1，可知n ，從而得0 。

既m-n為正整數，且微於n，此有悖於「n為S中至微之數」之初設。理既相左，故知\sqrt{2}之決非子母數也明矣。

## 沿革
昔東周貞定王之世，泰西疇人畢達哥拉斯考勾股之理，悟等腰直角三角之兩旁與斜邊，其率為一與開方二。然畢氏門宗，素泥於「萬物皆數」之說，謂天地之量皆可為子母之比。後其門人希巴素斯，覺開方二乃無公度之量，立論破之。世傳畢氏駭其敗法，竟投之於海。

溯其更早，西曆紀元前千八百年至千六百年間，巴比倫人已得開方二之密率。其數為一又六十分之二十四，益以三千六百分之五十一，復益以二十一萬六千分之十，折合今數約為一點四一四二一二九六。記之曰：\sqrt{2}\approx1+\frac{24}{60}+\frac{51}{60^2}+\frac{10}{60^3}\approx1.41421296...。其密已達百萬分之一矣。

## 算術
欲求\sqrt{2}此數之微，古來術法孔多。然以巴比倫之法為最簡。其術曰：

# 略估\sqrt{2}之值，設為a；
# 二除以a，復加以a，又以二除之，使其代入a中。（以式示之，曰\frac{a+\frac{2}{a}}{2}。）

如此展轉相代，步步逼近，則所求之數a漸與開方二合契。

洎乎當世，算器大備，\sqrt{2}此數已推至十兆位之外。

## 理致

此數於算學，其用弘廣。

### [[三角函數|八線]]

半直角之正弦與餘弦，皆為開方二之半（\frac{1}{\sqrt{2}}）。

記之曰：\cos45^\circ=\sin45^\circ=\frac{1}{\sqrt{2}}。

故八線之術，須臾不可離\sqrt{2}斯數。

### 代數

開方二自乘減一即為一。是以開方二減一，與開方二加一，兩數相乘恆為一。即其加一乃其減一之倒數也。記之曰：\sqrt{2}^{2}-1=1，故(\sqrt{2}-1)(\sqrt{2}+1)=1，或\sqrt{2}+1=\frac{1}{\sqrt{2}-1}。此理與算家所謂白銀比例相應。

### [[連分數|疊分]]
開方二之連分數，簡整明瞭。

\!\ \sqrt{2} = 1 + \cfrac{1}{2 +\cfrac{1}{2 + \cfrac{1}{2 + \cfrac{1}{2 + \cfrac{1}{2 + \ddots}}}}}

緣其律秩然，欲求漸近之數極易，觀佩爾數一欄自明。

分類:數
基本不等式

**基本不等式**者，又云**算幾[[不等式]]**，**算術-幾何不等式**，所以究平均數之不等性也。曰：正數若干，其算均小於幾均或等之。若等之，必然各數一致。

算均者，以和商取均也；幾均者，以積方取均也。式曰
:\frac{a+b}{2}\geqslant \sqrt{ab},\quad a,b \in [0,+\infty)

## 嚴證

實數自乘，絕無負數，故：

(a-b)^2\geqslant 0

移項左右，得：

(a+b)^2 \geqslant 4ab

a、b咸非負，取算數平方根，則曰：

a+b \geqslant 2\sqrt{ab}

是爲所欲證矣。

分類:代數
紫外光

**紫外光**，亦稱**紫外線**，能量也。蓋日之所發，人工燈亦有之。其波長短於可見光，自十至四百納米不等。分為甲、乙、丙三種，因波長而異。丙者波長最短，自一百至二百八十納米，乙者自二百八十至三百一十五納米，甲者自三百一十五至四百納米也。

人目雖不見紫外線，而感其溫於膚，並生維他命丁，此乃養生之要。惟過猶不及，多則有傷基因、細胞、組織。丙最危、乙次之，致日炙、皺紋、皮膚癌。甲者老黑皮膚，久則皺紋。紫外指數度其強弱，知日炙之輕重，警示公眾。膚色淺者，易見傷於紫外光也。日之紫外線，百有九十五，見收於臭氧層，然地面尚有餘，足涉生靈身心也。

免受紫外線過甚，乃養生之道。防曬衣、墨鏡、防曬霜、陰影皆可擋紫外線也。特殊玻璃，如石英玻璃，可擋紫外線。普通玻璃則未可也。紫外線之於生靈所關，蓋明於防曬之究也。

## 據
*引據悉從《英文維基》紫外光一文簡介段

分類:化學
名物

**名物**者，所以謂實體也。

人之知者，必也由現量演進爲比量，可感萬物玄形，渾括致神。是知量之基元也。以其爲基元，故不可定義。

又云**概念**。
分類:哲學
本初

**本初**者，不可定義也。存於任何公理之學科，故不可證之，亦不可定義之。

## 例
數學：點，集合，數，加法，元素，符，距離

物理：相互作用，粒子，距離

化學：反應過程

天文：星座，星宿，天球

生物學：生物

史學：事

## 本初命題

本初命題，公理也，不可證也。
分類:哲學
分類:數學
分類:幾何
上帝

* **[[無限實體]]**也，見諸笛卡爾哲學，其無限也。
* 基督教之主也，見**[[上帝 (基督教)]]**。
* 又中國**[[昊天上帝]]**。
函數之單調性

**函數之單調性**者，亦省作**單調性**，增減性，函數連續之本德也，其況有四，增減平轉是也。

## 非導數法
例：有函數f(x)=\frac{2}{x-1}\ ,x \in[2,6]者，試論其增減性

解：設x1 , x2，且2\leqslant x_1 ，則

f(x_2)-f(x_1)=\frac{2}{x_2-1}-\frac{2}{x_1-1}

=\frac{2[(x_1-1)-(x_2-1)]}{(x_1-1)(x_2-1)}

=\frac{2(x_1-x_2)}{(x_1-1)(x_2-1)}

=-\frac{2(x_2-x_1)}{(x_1-1)(x_2-1)}



故其遞減

## 導數法
見導數頁
分類:數學
分類:幾何
分類:代數
義倉

古之**義倉**，今云**食物銀行**、**食物救濟中心**，貯糧以賑濟者也。凡家貧不能措，無足飲食者，皆有所養。

昔以官辦，取諸倉稟，施以穀物；今以民辦，取諸超市剩餘、捐獻，予以麵包、水果。
三原色

**三原色**者，凡色有本，其數有三也，曰赤，曰綠，曰藍。繪事合此三色，則其色為黑。光影之學則反是，合此三色，則其光為白。

## 數學
縮圖|三維希爾伯特空間
凡色之成，有三基焉，曰赤，曰綠，曰藍。三色相合，而萬色生。可以三數記之，猶物體有縱、橫、高也。此則三維希爾伯特空間也。以三維坐標記之，曰

f:(x,y,z)\rightarrow(R,G,B)\ ,x,y,z\in[0,1]

即三原色系之於壹單位正方體內。

如黃色(\mathrm{R,G,B})_{\mathrm{yellow}}=(1,1,0)

### 二元色
亦有二元色者，以黃藍二色爲其基色，屬二維希爾伯特空間，記之曰

f:(x,y)\rightarrow (Y,G)\  ,x,y\in[0,1]

即黑白黃藍四色位其單位矩形之項點。例：

黃(\mathrm{Y,B})_{\mathrm{yellow}}=(1,0)

灰(\mathrm{Y,B})_{\mathrm{grey}}=(\frac{1}{2},\frac{1}{2})

### 一元色
復有一基色者，惟紀黑白之階，猶水墨之濃淡，若黑白之屏幕。世或謂之「灰度圖」。

## 物理
凡合色之法，以光爲本。取赤光，其波長七百納米；取綠光，其波長五百四十點一納米；取藍光，其波長四百三十五點八納米。合爲三原。

較其光華強弱之比：赤爲一，則綠爲四點五九〇七，藍爲〇點〇六〇一。

復定其品，自〇至二百五十有五：以〇爲虛，以二百五十有五爲盈。譬若黃色，則赤盈、綠盈，而藍虛也；記之曰：

(R,G,B)=(255,255,0)

分類:光學
分類:數學
分類:色
射影心理學

**射影心理學**者，所以以物托人之內心也，若古詩詞即如是。寓言亦此。今之漫畫，動畫亦此。
王頌蔚

**王**先生諱**頌蔚**，光緖二十一年七月己亥朔卒。字**芾卿**。其先世自汴遷吳，十餘世至文恪公鏊枋眀政而族始大。世以文學名于吳中。及先生，大振其緒。先生資禀絕人，尤鋭於學，凡經史輿地䛐章金石之屬，無不淹貫，且有所述造。吳中老宿，咸歛手焉。既成進士，以翰林院庶吉士改官戶部主事，擢員外郞，遷郎中。若會典方略諸館，皆與纂脩。

## 據
劉章 (高密王)

**劉章**，漢**高密王**，武帝曾孫。

## 傳
祖胥，武帝第四子，元狩六年封廣陵王，王有少子弘，宣帝本始元年封高密王。立八年薨，諡曰哀，傳子章。章立三十三年薨，諡曰**頃**。章墓為頃王塚，在今高密城西南注溝鎮逄戈莊村東四裏，方一百三十五畝，封高一百五尺，徑三百七十五尺。

## 宗室
章傳子高密懷王寬，寬傳子高密王慎。慎在位二十九年，王莽篡漢，亡其國。

分類:漢列傳
無限實體

**無限實體**者，亦名上帝，無缺陷也。屬笛卡爾哲學之本初，不可定義之。然可生**物質實體**與**精神實體**也。

## 論證

### 上帝存在之第一論證：至善之思
吾者思想也，且思必生於至善，故必存其至善者。

### 上帝存在之第二論證：我之有限
倘非之，則吾無限，永遠，不變，全知，全能也。然吾之有闕，故必有無闕以伺服吾生。

### 上帝存在之第三論證：至善之本德
幾何之觀念者，至少真確如幾何之證明者。

### 上帝存在之第四論證：上帝與靈魂
即吾所感所知于實體，皆生自益善者，尤以數理化，人之立行。

## 兼查

* 笛卡爾
* 本初
* 至善

分類:哲學
數集

**數集**者，數之集合也。

## 類
數集者，常示以空心字母，若無歧義，亦可實心

國際規定：自然數集者，非負整數集也，故零屬自然數。

## 兼查

* 0

分類:數學
分類:代數
株式會社文藝春秋

**株式會社文藝春秋**，出版會社也，假傘下月刊《文藝春秋》行世。菊池寬立之於大正十二年，其所在東京都千代田區。蓋其亦舉直木賞、芥川賞、文藝春秋漫畫賞也。

## 傘下雜誌
*文藝春秋（月刊）
*週刊文春（週刊）
*文學界（月刊）
*諸君!（月刊，今停之）
*全體讀物（月刊）
*題
*數
## 佐文
*文藝春秋之官網
分類:日本出版社
驚

縮圖
**驚**者，動物之心理也。生自所異之象，以映大腦，使觀者異之，其不含正惡之斷。且隨所見之多而所消。

分類:心理
渴望

**渴望**者，靈魂之力也，其所策自動物精神，是以嚮理想，正義。其可嚮善而避邪惡。趨善，遠惡，其屬同壹運動，是以此二行不對立。嚮善者，人心之有愛也，故求之以善。
分類:心理
劉章 (齊王)

**劉章**，後漢宗室，齊武王劉縯之子。建武二年，封**太原王**，十一年，徙為**齊王**，十五年，追諡縯為齊武王。章少孤，光武帝感縯功業不就，撫育恩愛甚篤，以其少貴，欲令親吏事，故使試守平陰令，遷梁郡太守。立二十一年薨，諡曰**哀**。子煬王石嗣。二十七年，石始就國。

分類:漢列傳
函數之奇偶性

**函數**者，其可奇，可偶，亦可既奇又偶，然多數非奇非偶。

## 定義
奇函數者，f(-x)=-f(x)也，於圖像爲中心對稱。

偶函數者，f(-x)=f(x)也，於圖像爲轴對稱。

## 例
1.f(x)=0

f(-x)=0=f(x)

故其屬偶函數

f(-x)=0=-0=-f(x)

故其亦屬奇函數

2.f(x)=x^2+1

f(-x)=(-x)^2+1=x^2+1=f(x)

故其屬偶函數

## 兼查

* 函數之單調性

分類:數學